1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 1/35Finlex ®
Finlex › Lainsäädäntö › Ajantasainen lainsäädäntö › Vuosi 2021 › 9.4.2021/297
Seurattu SDK 1313/2022 saakka.
9.4.2021/297
Elintarvikelaki
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Lain tarkoitus
Tämän lain tarkoituksena on:
1) suojella kuluttajan terveyttä ja taloudellisia etuja varmistamalla elintarvikkeiden ja
elintarvikekontaktimateriaalien turvallisuus, elintarvikkeiden hyvä terveydellinen ja muu
elintarvikesäännösten mukainen laatu ja elintarvikkeista ja elintarvikekontaktimateriaaleista annettavien
tietojen riittävyys ja oikeellisuus;
2) edistää lain soveltamisalan osalta elintarvikealan ja kontaktimateriaalialan toimijoiden
toimintaedellytyksiä.
Elintarvikesäännösten velvoitteita toimeenpantaessa ja niiden noudattamista valvottaessa on otettava
huomioon elintarvike- ja kontaktimateriaalitoiminnan luonne ja laajuus sekä toimintaan liittyvät muut
elintarviketurvallisuuteen ja kuluttajansuojaan vaikuttavat seikat, jollei laissa toisin säädetä.
2 §
Soveltamisala
Tätä lakia sovelletaan elintarvikkeisiin, elintarviketuotantoon käytettäviin eläimiin,
elintarvikekontaktimateriaaleihin, elintarvike- ja kontaktimateriaalitoimintaan, elintarvikealan ja
kontaktimateriaalialan toimijoihin sekä elintarvikevalvontaan kaikissa elintarvikkeiden ja
elintarvikekontaktimateriaalien tuotanto-, jalostus- ja jakeluvaiheissa.
Tätä lakia ei sovelleta:
1) yksityistalouden omaan käyttöön tarkoitettuun alkutuotantoon;
2) omaan käyttöön tarkoitettujen elintarvikkeiden valmistukseen, käsittelyyn tai varastointiin
yksityistaloudessa;
3) alkoholijuomiin tai alkoholivalmisteisiin siltä osin kuin niistä säädetään muussa lainsäädännössä.
Tämän lain 8 §:n 2 momentin 3 kohdan a ja b alakohdassa sekä 10 §:n 2 momentissa tarkoitettuun toimintaan
sovelletaan 2 luvun säännöksistä ainoastaan 6 §:n 1–3 momenttia sekä 14, 15 ja 17 §:ää.
3 §
Euroopan unionin lainsäädäntö
Tätä lakia sovelletaan elintarvikkeita ja elintarvikekontaktimateriaaleja, elintarvike- ja
kontaktimateriaalitoimintaa sekä elintarvikevalvontaa koskevien Euroopan unionin säädösten
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 2/35täytäntöönpanoon siltä osin kuin niiden täytäntöönpanosta ei säädetä muussa laissa.
Mitä tässä laissa säädetään Euroopan unionista tai Euroopan unionin jäsenvaltioista, koskee myös Euroopan
talousaluetta ja siihen kuuluvia valtioita.
4 §
Suhde muuhun lainsäädäntöön
Talousveden laadusta ja veden välityksellä leviävän taudin ehkäisystä säädetään terveydensuojelulaissa
(763/1994) . Elintarviketurvallisuuteen vaikuttavasta eläintautien ja eläimistä ihmisiin leviävien tautien
vastustamisesta säädetään myös eläintautilaissa (76/2021) . Yhteisen kalastuspolitiikan noudattamisen
valvontaan ja yhteisen kalastuspolitiikan vastaisiin tekoihin liittyvän Euroopan unionin lainsäädännön
toimeenpanosta säädetään yhteisen kalastuspolitiikan seuraamusjärjestelmästä ja valvonnasta annetussa
laissa (1188/2014) . Luonnonmukaisesta tuotannosta ja luonnonmukaisesti tuotettujen tuotteiden
merkinnöistä säädetään luonnonmukaisen tuotannon valvonnasta annetussa laissa (294/2015) . Elintarvikkeita
käsittelevien henkilöiden terveydentilaa koskevista vaatimuksista säädetään myös tartuntatautilaissa
(1227/2016) . Elintarvikkeiden säteilyturvallisuuden arviointiperusteista säädetään säteilylaissa (859/2018) .
Euroopan unioniin tuotavien elintarvikkeiden virallisesta valvonnasta säädetään eläinten sekä eräiden
tavaroiden tuontivalvonnasta annetussa laissa (1277/2019) .
L luonnonmukaisen tuotannon valvonnasta 294/2015  on kumottu L:lla luonnonmukaisesta tuotannosta
1330/2021 .
5 §
Määritelmät
Tässä laissa ja sen nojalla annetuissa asetuksissa sovelletaan:
1) elintarvikelainsäädäntöä koskevista yleisistä periaatteista ja vaatimuksista, Euroopan
elintarviketurvallisuusviranomaisen perustamisesta sekä elintarvikkeiden turvallisuuteen liittyvistä
menettelyistä annetun Euroopan parlamentin ja neuvoston asetuksen (EY) N:o 178/2002 2 artiklassa ja 3
artiklan 3, 7, 8, 15, 16 ja 18 kohdassa olevia elintarvikkeen, elintarvikealan toimijan, vähittäiskaupan,
markkinoille saattamisen, jäljitettävyyden, elintarvikkeen tuotanto-, jalostus- ja jakeluvaiheen  ja lopullisen
kuluttajan  määritelmiä;
2) elintarvikehygieniasta annetun Euroopan parlamentin ja neuvoston asetuksen (EY) N:o 852/2004 2
artiklan 1 kohdassa olevia määritelmiä, ei kuitenkaan teurastamon määritelmää;
3) eläinperäisiä elintarvikkeita koskevista erityisistä hygieniasäännöistä annetun Euroopan parlamentin ja
neuvoston asetuksen (EY) N:o 853/2004 liitteessä I ja III olevia määritelmiä;
4) virallisesta valvonnasta ja muista virallisista toimista, jotka suoritetaan elintarvike- ja rehulainsäädännön
ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen
soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY)
N:o 396/2005, (EY) N:o 1069/2009, (EY) N:o 1 107/2009, (EU) N:o 1 151/2012, (EU) N:o 652/2014,
(EU)2016/429 ja (EU)2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston
direktiivien 98/58/EY , 1999/74/EY , 2007/43/EY , 2008/1 19/EY  ja 2008/120/EY  muuttamisesta ja Euroopan
parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien
89/608/ETY , 89/662/ETY , 90/425/ETY , 91/496/ETY , 96/23/EY , 96/93/EY  ja 97/78/EY  ja neuvoston
päätöksen 92/438/ETY  kumoamisesta annetun Euroopan parlamentin ja neuvoston asetuksen (EU) 2017/625
2 artiklassa, 3 artiklan 5, 23, 32, 49 ja 51 kohdassa sekä 17 artiklan c ja d kohdassa olevia virallisen
valvonnan, muiden virallisten toimien, toimeksiannon saaneen elimen, vaaran, virkaeläinlääkärin, virallisen
avustajan, terveysmerkin, ante mortem -tarkastuksen  ja post mortem -tarkastuksen  määritelmiä;
5) lihantuotantoa koskevan virallisen valvonnan suorittamista sekä elävien simpukoiden tuotanto- ja
uudelleensijoitusalueita koskevista erityissäännöistä Euroopan parlamentin ja neuvoston asetuksen (EU)
2017/625 mukaisesti annetun komission delegoidun asetuksen (EU) 2019/624 2 artiklassa olevia
määritelmiä;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 3/356) ihmisravinnoksi tarkoitettujen eläinperäisten tuotteiden virallisen valvonnan suorittamista koskevista
yhdenmukaisista käytännön järjestelyistä Euroopan parlamentin ja neuvoston asetuksen (EU) 2017/625
mukaisesti ja komission asetuksen (EY) N:o 2074/2005 muuttamisesta virallisen valvonnan osalta annetun
komission täytäntöönpanoasetuksen (EU) 2019/627 2 artiklassa olevia määritelmiä;
7) virallisia lihan trikiinitarkastuksia koskevista erityissäännöistä annetun komission
täytäntöönpanoasetuksen (EU) 2015/1375 1 artiklan 2 ja 3 kohdassa olevia valvottujen pito-olosuhteiden  ja
loker on määritelmää;
8) tiettyjen zoonoosien ja niiden aiheuttajien seurannasta, neuvoston päätöksen 90/424/ETY  muuttamisesta ja
neuvoston direktiivin 92/1 17/ETY  kumoamisesta annetun Euroopan parlamentin ja neuvoston direktiivin
2003/99/EY  2 artiklan 2 kohdan a, b ja d alakohdassa olevia zoonoosin, zoonoosin aiheuttajan
jaruokamyrkytysepidemian  määritelmiä;
9) ituihin ja itujen tuotantoon tarkoitettuihin siemeniin sovellettavista jäljitettävyysvaatimuksista annetun
komission täytäntöönpanoasetuksen (EU) N:o 208/2013 2 artiklan ensimmäisen kohdan a alakohdassa olevaa
itujen  määritelmää;
10) Euroopan maaseudun kehittämisen maatalousrahaston (maaseuturahasto) tuesta maaseudun
kehittämiseen ja neuvoston asetuksen (EY) N:o 1698/2005 kumoamisesta annetun Euroopan parlamentin ja
neuvoston asetuksen (EU) N:o 1305/2013 16 artiklan 1 kohdan b alakohdassa olevaa elintarvikkeiden
kansallisen laatujärjestelmän  määritelmää;
11) elintarviketietojen antamisesta kuluttajille, Euroopan parlamentin ja neuvoston asetusten (EY) N:o
1924/2006 ja (EY) N:o 1925/2006 muuttamisesta sekä komission direktiivin 87/250/ETY , neuvoston
direktiivin 90/496/ETY , komission direktiivin 1999/10/EY , Euroopan parlamentin ja neuvoston direktiivin
2000/13/EY , komission direktiivien 2002/67/EY  ja 2008/5/EY  sekä komission asetuksen (EY) N:o 608/2004
kumoamisesta annetussa Euroopan parlamentin ja neuvoston asetuksessa (EU) N:o 1 169/201 1 2 artiklan 2
kohdan u alakohdassa olevaa etäviestintävälineen  määritelmää.
Tässä laissa ja sen nojalla annetuissa asetuksissa tarkoitetaan:
1) elintarvikesäännöksillä  tämän lain ja sen nojalla annettujen asetusten säännöksiä sekä tämän lain
soveltamisalaan kuuluvia Euroopan unionin lainsäädännön säännöksiä;
2) valvontaviranomaisella  tämän lain mukaisista valvontatehtävistä huolehtivia valtion ja kunnan
viranomaisia;
3) valvontakohteella  toimijaa, joka harjoittaa tai jonka on perusteltua syytä epäillä harjoittavan elintarvike-
tai kontaktimateriaalitoimintaa, ja fyysistä tai virtuaalista tilaa, jossa harjoitetaan tai on perusteltua syytä
epäillä harjoitettavan elintarvike- tai kontaktimateriaalitoimintaa tai jossa säilytetään elintarvikesäännösten
noudattamisen kannalta merkityksellisiä tietoja, sekä toimijan mainitussa tilassa harjoittamaa toimintaa;
4) alkutuotannolla  Euroopan parlamentin ja neuvoston asetuksen (EY) N:o 178/2002 3 artiklan 17 kohdassa
tarkoitettua alkutuotantoa sekä Euroopan parlamentin ja neuvoston asetuksen (EY) N:o 852/2004 1 artiklan 2
kohdan c alakohdassa ja Euroopan parlamentin ja neuvoston asetuksen (EY) N:o 853/2004 1 artiklan 3
kohdan c alakohdassa tarkoitettua alkutuotannon tuotteiden pienten määrien luovuttamista suoraan
kuluttajalle;
5) alkutuotantopaikalla  maatilaa, puutarhaa ja muuta paikkaa, jossa harjoitetaan elintarvikkeiden
alkutuotantoa;
6) alkutuotannon toimijalla  elintarvikkeiden alkutuotantoa ja siihen liittyviä toimintoja harjoittavaa
elintarvikealan toimijaa;
7) rekisteröidyllä alkutuotannolla  elintarvikkeiden alkutuotantoa, josta alkutuotannon toimija on tehnyt
ilmoituksen toimivaltaiselle valvontaviranomaiselle ja jonka valvontaviranomainen on rekisteröinyt;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 4/358) hyväksytyllä alkutuotantopaikalla  alkutuotantopaikkaa, joka on hyväksytty Euroopan parlamentin ja
neuvoston asetuksen (EY) N:o 852/2004 6 artiklan 3 kohdassa edellytetyllä tavalla;
9) elintarviketoiminnalla  elintarvikkeen tuotanto-, jalostus- ja jakelutoimintaa, jota elintarvikealan toimija
harjoittaa;
10) rekisteröidyllä elintarviketoiminnalla  elintarvikkeen tuotanto-, jalostus- ja jakelutoimintaa, josta
elintarvikealan toimija on tehnyt ilmoituksen toimivaltaiselle valvontaviranomaiselle ja jonka
valvontaviranomainen on rekisteröinyt, ei kuitenkaan alkutuotantoa;
11) elintarvikehuoneistolla  Euroopan parlamentin ja neuvoston asetuksen (EY) N:o 852/2004 2 artiklan 1
kohdan c alakohdassa tarkoitettua rakennusta, huoneistoa ja niiden osaa sekä muuta tilaa, jossa myytäväksi
tai muuten luovutettavaksi tarkoitettuja elintarvikkeita valmistetaan, säilytetään, kuljetetaan, pidetään
kaupan, tarjoillaan tai muutoin käsitellään, ei kuitenkaan alkutuotantopaikkaa;
12) hyväksytyllä elintarvikehuoneistolla  elintarvikehuoneistoa, joka on hyväksytty Euroopan parlamentin ja
neuvoston asetuksen (EY) N:o 853/2004 4 artiklan 2 kohdan edellyttämällä tavalla;
13) rekisteröidyllä elintarvikehuoneistolla  elintarvikehuoneistoa, joka on rekisteröity Euroopan parlamentin
ja neuvoston asetuksen (EY) N:o 852/2004 6 artiklan 2 kohdassa edellytetyllä tavalla;
14) liikkuvalla elintarvikehuoneistolla  elintarvikehuoneistoa, joka voidaan siirtää paikasta toiseen;
15) virtuaalihuoneistolla  huoneistoa, jota käytetään elintarvikkeiden myyntiin, välittämiseen tai muuhun
elintarviketoimintaan ilman, että elintarvikkeet ovat kyseisessä huoneistossa;
16) lihantarkastuksella  ante mortem ja post mortem -tarkastusta;
17) virallisella laboratoriolla  laboratoriota, jonka Ruokavirasto on nimennyt tutkimaan viranomaisnäytteitä;
18) nimetyllä omavalvontalaboratoriolla  laboratoriota, jonka Ruokavirasto on nimennyt tutkimaan
elintarvikesäännösten mukaisia omavalvontanäytteitä;
19) viranomaisnäytteellä  valvontaviranomaisen elintarvikesäännösten mukaista virallista valvontaa tai muita
virallisia toimia varten ottamaa tai otattamaa näytettä;
20) poronhoitoalueella  poronhoitolain (848/1990) 2 §:ssä  tarkoitettua poronhoitoaluetta;
21) poroteurastamolla  poronhoitoalueella sijaitsevaa teurastamoa, jossa teurastetaan pääasiallisesti poroja;
22) teurastamolla  muuta kuin 21 kohdassa tarkoitettua teurastamoa;
23) pitopaikalla  tarttuvista eläintaudeista sekä tiettyjen eläinterveyttä koskevien säädösten muuttamisesta ja
kumoamisesta ("eläinterveyssäännöstö") annetun Euroopan parlamentin ja neuvoston asetuksen (EU)
2016/429 4 artiklan 27 kohdassa tarkoitettua pitopaikkaa, ei kuitenkaan teurastamoa;
24) hyönteisellä  uuselintarvikkeista, Euroopan parlamentin ja neuvoston asetuksen (EU) N:o 1 169/201 1
muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen
(EY) N:o 1852/2001 kumoamisesta annetun Euroopan parlamentin ja neuvoston asetuksen (EU)
2015/2283 6 artiklan 2 kohdan mukaisesti hyväksyttyä kasvatettua hyönteistä;
25) elintarvikekontaktimateriaalilla  materiaaleja ja tarvikkeita, jotka ovat suoraan tai välillisesti
kosketuksessa elintarvikkeeseen tai joiden on tarkoitettu tai joiden voidaan olettaa tulevan kosketukseen
elintarvikkeen kanssa;
26) kontaktimateriaalitoiminnalla  elintarvikekontaktimateriaalien ja niiden valmistuksessa käytettävien
välimateriaalien ja tarvikkeiden valmistusta, elintarvikekontaktimateriaalien tukkukauppaa sekä
sisämarkkinatuontia ja tuontia Euroopan unionin ulkopuolelta;
27) kontaktimateriaalialan toimijalla  toimijaa, joka saattaa markkinoille elintarvikekontaktimateriaaleja;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 5/3528) omavalvonnalla  Euroopan parlamentin ja neuvoston asetuksessa (EY) N:o 178/2002 ja Euroopan
parlamentin ja neuvoston asetuksessa (EY) N:o 852/2004 edellytettyä järjestelmää, jonka avulla
elintarvikealan toimija tunnistaa ja hallitsee toimintaansa liittyvät vaarat ja varmistaa, että elintarvike sekä
alkutuotantopaikka ja elintarvikehuoneisto ja niissä harjoitettava elintarviketoiminta täyttävät niille
elintarvikesäännöksissä asetetut vaatimukset sekä elintarvikkeen kanssa kosketukseen joutuvien materiaalien
ja tarvikkeiden hyvistä tuotantotavoista annetussa komission asetuksessa (EY) N:o 2023/2006 edellytettyä
järjestelmää, jolla kontaktimateriaalialan toimija hallitsee toimintaansa liittyvät vaarat ja varmistaa, että
elintarvikekontaktimateriaali sekä kontaktimateriaalitoiminta täyttävät niille elintarvikesäännöksissä asetetut
vaatimukset;
29) helposti pilaantuvalla elintarvikkeella  elintarviketta, joka ominaisuuksiensa vuoksi tarjoaa mikrobeille
hyvät lisääntymismahdollisuudet ja joka on siksi säilytettävä huoneenlämmöstä poikkeavassa lämpötilassa;
30) muulla luovutuksella  elintarvike- tai kontaktimateriaalitoiminnan yhteydessä tapahtuvaa elintarvikkeen
tai elintarvikekontaktimateriaalin luovuttamista korvauksetta avustukseksi, lahjaksi, näytteeksi, kokeiltavaksi
tai muuhun vastaavaan tarkoitukseen;
31) yksityistaloudella  perheen tai henkilön omaa kotitaloutta;
32) nimisuojatuotteella  maataloustuotteiden ja elintarvikkeiden laatujärjestelmistä annetun Euroopan
parlamentin ja neuvoston asetuksen (EU) N:o 1 151/2012 5 artiklassa tarkoitetulla maataloustuotteiden ja
elintarvikkeiden suojatulla alkuperänimityksellä ja suojatulla maantieteellisellä merkinnällä sekä 18
artiklassa tarkoitetulla aidon perinteisen tuotteen merkinnällä varustettua tuotetta, maustettujen
viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen
suojasta sekä neuvoston asetuksen (ETY) N:o 1601/91 kumoamisesta annetun Euroopan parlamentin ja
neuvoston asetuksen (EU) N:o 251/2014 2 artiklan 3 kohdassa tarkoitetulla maantieteellisellä merkinnällä
varustettua tuotetta sekä tislattujen alkoholijuomien määritelmistä, kuvauksesta, esittelystä ja merkinnöistä,
tislattujen alkoholijuomien nimien käytöstä muiden elintarvikkeiden esittelyssä ja merkinnöissä, tislattujen
alkoholijuomien maantieteellisten merkintöjen suojaamisesta, maatalousperäisen etyylialkoholin ja
maatalousperäisten tisleiden käytöstä alkoholijuomissa ja asetuksen (EY) N:o 1 10/2008 kumoamisesta
annetun Euroopan parlamentin ja neuvoston asetuksen (EU) 2019/787 3 artiklan 4 kohdassa tarkoitetulla
suojatulla maantieteellisellä merkinnällä varustettua tuotetta;
33) kyläkaupalla  harvaan asutulla maaseudulla, ydinmaaseudulla, kaupungin läheisellä maaseudulla tai
maaseudun paikalliskeskuksessa olevaa elintarvikehuoneistoa, jonka etäisyys lähimpään
päivittäistavarakauppaan on vähintään 7,5 kilometriä tai joka on muuten vaikeasti tavoitettavissa ja jonka
päivittäistavaroiden myynti on alle 2 miljoonaa euroa vuodessa;
34) yleishyödyllisellä yhteisöllä  tuloverolain (1535/1992) 22 §:ssä  tarkoitettua yleishyödyllistä yhteisöä.
2 luku
Elintarvike- ja kontaktimateriaalitoimintaa koskevat vaatimukset
6 §
Toimintaa koskevat yleiset vaatimukset
Elintarvikealan toimijan on huolehdittava toiminnassaan siitä, että elintarvikkeet ovat kemiallisilta,
fysikaalisilta, mikrobiologisilta ja terveydellisiltä ominaisuuksiltaan sellaisia, että ne ovat ihmisravinnoksi
soveltuvia eivätkä aiheuta vaaraa ihmisen terveydelle. Toimijan on huolehdittava myös siitä, että
elintarvikkeet tai niistä annettavat tiedot eivät johda kuluttajaa harhaan.
Kontaktimateriaalialan toimijan on huolehdittava toiminnassaan siitä, että elintarvikekontaktimateriaalit ovat
elintarvikekäyttöön soveltuvia ja sellaisia, että ne eivät aiheuta vaaraa ihmisen terveydelle eivätkä aiheuta
sopimattomia muutoksia elintarvikkeen koostumuksessa tai aistinvaraisissa ominaisuuksissa. Toimijan on
huolehdittava myös siitä, että elintarvikekontaktimateriaaleista annettavat tiedot eivät johda kuluttajaa
harhaan.
Edellä 1 momentissa säädetyn lisäksi elintarviketoiminnan on oltava sellaista, että tuotettavien,
valmistettavien, säilytettävien tai käsiteltävien elintarvikkeiden turvallisuus ei vaarannu ja että
elintarviketoiminta myös muutoin täyttää elintarvikesäännösten mukaiset vaatimukset.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 6/35Elintarvikealan toimijan, joka valmistaa, valmistuttaa, tuo maahan tai muulla tavalla saattaa markkinoille
vitamiinien, kivennäisaineiden ja eräiden muiden aineiden lisäämisestä elintarvikkeisiin annetun Euroopan
parlamentin ja neuvoston asetuksen (EY) N:o 1925/2006 soveltamisalaan kuuluvia elintarvikkeita, on
tehtävä siitä ilmoitus Ruokavirastolle.
Elintarvikealan toimijan, joka valmistaa, valmistuttaa, tuo maahan tai muulla tavalla saattaa markkinoille
ravintolisiä koskevan jäsenvaltioiden lainsäädännön lähentämisestä annetun Euroopan parlamentin ja
neuvoston direktiivin 2002/46/EY  soveltamisalaan kuuluvia ravintolisiä, on tehtävä siitä ilmoitus
Ruokavirastolle. Ilmoitus on tehtävä myös, kun valmisteen koostumus sille ominaisten aineiden osalta
muuttuu.
7 §
Toimijan luotettavuus
Elintarvikealan ja kontaktimateriaalialan toimijan on oltava luotettava. Toimijaa ei pidetä luotettavana, jos
hän on:
1) luotettavuuden arviointia edeltäneen kolmen vuoden aikana toiminnassaan toistuvasti osoittanut ilmeistä
piittaamattomuutta elintarviketurvallisuuden varmistamista, elintarvikesäännösten noudattamista ja
kuluttajien turvallisuutta kohtaan;
2) luotettavuuden arviointia edeltäneen kolmen vuoden aikana toistuvasti tai huomattavassa määrin
laiminlyönyt veroihin, lakisääteisiin eläke-, tapaturma- tai työttömyysvakuutusmaksuihin taikka Tullin
perimiin maksuihin liittyvien rekisteröitymis-, ilmoitus- tai maksuvelvollisuuksien hoitamisen; tai
3) ulosmittauksen tai muun selvityksen mukaan kykenemätön vastaamaan veloistaan.
Jos toimija on oikeushenkilö, vaatimus luotettavuudesta koskee toimitusjohtajaa ja hänen sijaistaan,
hallituksen jäsentä ja varajäsentä, hallintoneuvoston ja siihen rinnastettavan toimielimen jäsentä ja
varajäsentä, vastuunalaista yhtiömiestä sekä muuta ylimpään johtoon kuuluvaa. Vaatimus luotettavuudesta
koskee myös henkilöä, jolla on suoraan tai välillisesti vähintään 25 prosenttia osakeyhtiön osakkeista tai
osakkeiden tuottamasta äänivallasta tai vastaava omistus- tai määräämisvalta, jos kyseessä on muu yhteisö
kuin osakeyhtiö.
Luotettavuuden arvioimiseksi voidaan 1 momentissa tarkoitetut seikat selvittää sellaisista yritys- ja
yhteisötietolain (244/2001) 3 §:ssä  tarkoitetuista rekisteröidyistä yrityksistä ja yhteisöistä, jotka välittömästi
tai välillisesti kytkeytyvät elintarvikealan tai kontaktimateriaalialan toimijaan tai 2 momentissa mainittuihin
henkilöihin.
Toimivaltainen valvontaviranomainen voi toimijan luotettavuuden selvittämiseksi pyytää toimijasta Harmaan
talouden selvitysyksiköltä Harmaan talouden selvitysyksiköstä annetun lain (1207/2010) 5 §:ssä  tarkoitetun
velvoitteidenhoitoselvityksen.
8 §
Rekisteröity alkutuotanto
Alkutuotannon toimijan on tehtävä ilmoitus elintarvikkeiden alkutuotannosta toiminnan rekisteröintiä varten
toimivaltaisen valvontaviranomaisen tarjoamaan sähköiseen palveluun tai toimitettava tiedot muulla tavoin
toimivaltaiselle valvontaviranomaiselle viimeistään neljä viikkoa ennen toiminnan aloittamista tai olennaista
muuttamista. Lisäksi toiminnan keskeyttämisestä ja lopettamisesta on viivytyksettä tehtävä ilmoitus
valvontaviranomaiselle.
Edellä 1 momentissa tarkoitettua ilmoitusta ei kuitenkaan tarvitse tehdä, jos:
1) kunta saa tiedon elintarvikkeiden alkutuotannosta toiselta viranomaiselta;
2) on kyse luonnonvaraisten kasvien, sienten tai riistan alkutuotannosta; tai
3) on kyse kasvien tai sienten alkutuotannosta ja:
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 7/35a) kyseessä on yksityinen henkilö;
b) toimintaa ei voi pitää elinkeinon harjoittamisena; tai
c) toiminta on osa saman toimijan 10 §:n mukaisesti rekisteröityä elintarviketoimintaa.
Kunnan on ilmoitettava toimijalle saaneensa tiedot toiselta viranomaiselta 1 kohdassa tarkoitetussa
tapauksessa.
Alkutuotantopaikan sijaintikunta käsittelee ilmoituksen ja tallentaa tiedot alkutuotannon rekisteröinnistä
ympäristöterveydenhuollon keskitettyyn toiminnanohjaus- ja tiedonhallintajärjestelmään ja ilmoittaa
toimijalle tietojen tallentamisesta sähköisesti tai muulla vastaavalla tavalla. Ruokavirasto antaa tarkemmat
määräykset tietojen tallentamisesta.
9 §
Hyväksytty itujen alkutuotantopaikka
Alkutuotannon toimija, joka harjoittaa itujen alkutuotantoa, on poiketen siitä, mitä 8 §:ssä säädetään,
haettava toimivaltaiselta valvontaviranomaiselta alkutuotantopaikan hyväksymistä ennen toiminnan
aloittamista tai olennaista muuttamista. Lisäksi toiminnan keskeyttämisestä ja lopettamisesta on viivytyksettä
tehtävä ilmoitus valvontaviranomaiselle.
Edellä 1 momentissa tarkoitettua hyväksymistä ei kuitenkaan tarvitse hakea, jos alkutuotannon toimija
harjoittaa alkutuotantopaikassa pienimuotoista itujen tuotantoa. Tällaisesta elintarviketoiminnasta on
kuitenkin tehtävä 8 §:n mukainen ilmoitus.
Alkutuotantopaikan hyväksyy alkutuotantopaikan sijaintikunta. Kunta tekee päätöksen alkutuotantopaikan
hyväksymisestä 60 vuorokauden kuluessa asian vireille tulosta, jollei asian laajuus, hakemuksen
puutteellisuus tai muu erityinen syy edellytä asian pitempää käsittelyä. Kunta voi asettaa päätöksessään
ehtoja vaarojen ehkäisemiseksi. Kunta tallentaa tiedot alkutuotantopaikan hyväksymisestä
ympäristöterveydenhuollon keskitettyyn toiminnanohjaus- ja tiedonhallintajärjestelmään ja ilmoittaa
toimijalle tietojen tallentamisesta sähköisesti tai muulla vastaavalla tavalla. Ruokavirasto antaa tarkemmat
määräykset tietojen tallentamisesta.
10 §
Rekisteröity elintarviketoiminta
Elintarvikealan toimijan on tehtävä ilmoitus elintarviketoiminnasta toiminnan rekisteröintiä varten
toimivaltaisen valvontaviranomaisen tarjoamaan sähköiseen palveluun tai toimitettava tiedot muulla tavoin
toimivaltaiselle valvontaviranomaiselle viimeistään neljä viikkoa ennen toiminnan aloittamista tai olennaista
muuttamista. Lisäksi toiminnan keskeyttämisestä ja lopettamisesta on viivytyksettä tehtävä ilmoitus
toimivaltaiselle valvontaviranomaiselle.
Edellä 1 momentissa tarkoitettua ilmoitusta ei tarvitse kuitenkaan tehdä, jos toiminta ja siihen liittyvät riskit
ovat vähäisiä ja:
1) elintarviketoiminta tapahtuu samassa huoneistossa kuin toimijan harjoittama muu elinkeinotoiminta;
2) kyseessä on yksityinen henkilö; tai
3) toimintaa ei voi pitää elinkeinon harjoittamisena.
Elintarvikehuoneiston sijaintikunta käsittelee elintarviketoimintaa koskevan ilmoituksen.
Poiketen siitä, mitä 3 momentissa säädetään, elintarvikealan toimijan kotikunta käsittelee
elintarviketoimintaa koskevan ilmoituksen, jos toimintaa harjoitetaan:
1) liikkuvassa elintarvikehuoneistossa;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 8/352) elintarvikehuoneistossa, jossa pelkästään kuljetetaan tai säilytetään elintarvikkeita yhdessä tai useammassa
kuljetusajoneuvossa tai kontissa;
3) virtuaalihuoneistossa.
Jos toimijalla ei ole kotipaikkaa Suomessa, elintarviketoimintaa koskevan ilmoituksen käsittelee se kunta,
jonka alueella elintarviketoiminta aloitetaan.
Sosiaali- ja terveysalan lupa- ja valvontavirasto käsittelee alkoholilain (1102/2017) 14 §:n  1 momentin 2
kohdassa tarkoitetun valmistustilan ja 16 §:n 1 momentin 2 kohdassa tarkoitetun varastointitilan
rekisteröintiä koskevan ilmoituksen. Aluehallintovirasto käsittelee alkoholilain 17 §:n 2 momentissa ja 26
§:ssä tarkoitettujen alkoholijuomien vähittäismyyntipaikkojen rekisteröintiä koskevan ilmoituksen.
Toimivaltainen valvontaviranomainen käsittelee ilmoituksen ja tallentaa tiedot elintarviketoiminnan
rekisteröinnistä ympäristöterveydenhuollon keskitettyyn toiminnanohjaus- ja tiedonhallintajärjestelmään ja
ilmoittaa toimijalle tietojen tallentamisesta sähköisesti tai muulla vastaavalla tavalla. Ruokavirasto antaa
tarkemmat määräykset tietojen tallentamisesta.
11 §
Hyväksytty elintarvikehuoneisto
Elintarvikealan toimijan, jonka harjoittamalta elintarviketoiminnalta eläinperäisiä elintarvikkeita koskevista
erityisistä hygieniasäännöistä annetun Euroopan parlamentin ja neuvoston asetuksen (EY) N:o 853/2004 4
artiklan 2 kohdan mukaan edellytetään elintarvikehuoneiston hyväksymistä, on poiketen siitä, mitä 10 §:ssä
säädetään, haettava toimivaltaiselta valvontaviranomaiselta elintarvikehuoneiston hyväksymistä ennen
toiminnan aloittamista tai olennaista muuttamista. Lisäksi toiminnan keskeyttämisestä ja lopettamisesta on
viivytyksettä tehtävä ilmoitus toimivaltaiselle valvontaviranomaiselle.
Elintarvikehuoneiston hyväksymistä ei kuitenkaan tarvitse hakea, jos alkutuotannon toimija harjoittaa
elintarviketurvallisuusriskeiltään vähäistä elintarvikkeiden valmistusta tuottamistaan alkutuotannon
tuotteista. Elintarviketurvallisuusriskeiltään vähäiseksi toiminnaksi katsotaan Euroopan parlamentin ja
neuvoston asetuksen (EY) N:o 853/2004 1 artiklan 3 kohdan d tai e alakohdassa ja 10 artiklassa sekä
lihantuotantoa koskevan virallisen valvonnan suorittamista sekä elävien simpukoiden tuotanto- ja
uudelleensijoitusalueita koskevista erityissäännöistä Euroopan parlamentin ja neuvoston asetuksen (EU)
2017/625 mukaisesti annetun komission delegoidun asetuksen (EU) 2019/624 12 artiklan 1 kohdan a
alakohdassa tarkoitettu toiminta. Hyväksymistä ei tarvitsisi hakea myöskään, jos toimija harjoittaa Euroopan
parlamentin ja neuvoston asetuksen (EY) N:o 853/2004 1 artiklan 5 kohdan b alakohdan i ja ii alakohdassa
tarkoitettua toimintaa. Tällaisista elintarvikehuoneistoista on kuitenkin tehtävä 10 §:n 1 momentin mukainen
ilmoitus.
Elintarvikehuoneiston sijaintikunta hyväksyy 1 momentissa tarkoitetut elintarvikehuoneistot. Ruokavirasto
hyväksyy teurastamot ja riistan käsittelylaitokset sekä niiden yhteydessä olevat hyväksymistä edellyttävät
elintarvikehuoneistot. Aluehallintovirasto hyväksyy poroteurastamot ja niiden yhteydessä olevat
hyväksymistä edellyttävät elintarvikehuoneistot.
Elintarvikealan toimijan kotikunta hyväksyy 1 momentissa tarkoitetut elintarvikehuoneistot, jos ne ovat
liikkuvia elintarvikehuoneistoja. Ruokavirasto hyväksyy liikkuvat teurastamot ja riistan käsittelylaitokset
sekä niiden yhteydessä olevat hyväksymistä edellyttävät elintarvikehuoneistot. Aluehallintovirasto hyväksyy
liikkuvat poroteurastamot ja niiden yhteydessä olevat hyväksymistä edellyttävät elintarvikehuoneistot.
Aluehallintovirasto ja kunta ilmoittavat hyväksymänsä elintarvikehuoneiston Ruokavirastolle, joka antaa
elintarvikehuoneistolle hyväksymisnumeron.
Toimivaltainen valvontaviranomainen tekee päätöksen elintarvikehuoneiston hyväksymisestä 60
vuorokauden kuluessa asian vireille tulosta, jollei asian laajuus, hakemuksen puutteellisuus tai muu erityinen
syy edellytä asian pitempää käsittelyä. Viranomainen voi asettaa päätöksessään ehtoja vaarojen
ehkäisemiseksi. Viranomainen tallentaa tiedot elintarvikehuoneiston hyväksymisestä
ympäristöterveydenhuollon keskitettyyn toiminnanohjaus- ja tiedonhallintajärjestelmään ja ilmoittaa
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 9/35toimijalle tietojen tallentamisesta sähköisesti tai muulla vastaavalla tavalla. Ruokavirasto antaa tarkemmat
määräykset tietojen tallentamisesta.
12 §
Tiedottaminen elintarviketoiminnasta liikkuvassa elintarvikehuoneistossa
Elintarvikealan toimijan on tiedotettava:
1) rekisteröidystä elintarviketoiminnasta liikkuvassa elintarvikehuoneistossa niille kunnille, joiden alueella
toimintaa harjoitetaan;
2) elintarviketoiminnasta liikkuvassa teurastamossa tai riistan käsittelylaitoksessa ja niiden yhteydessä
olevassa hyväksytyssä elintarvikehuoneistossa Ruokavirastolle;
3) elintarviketoiminnasta liikkuvassa poroteurastamossa ja sen yhteydessä olevassa hyväksytyssä
elintarvikehuoneistossa aluehallintovirastolle;
4) elintarviketoiminnasta muussa hyväksytyssä liikkuvassa elintarvikehuoneistossa niille kunnille, joiden
alueella toimintaa harjoitetaan.
Tiedon on oltava toimivaltaisella valvontaviranomaisella viimeistään neljä arkipäivää ennen ilmoitetun
toiminnan aloittamista.
13 §
Rekisteröity kontaktimateriaalitoiminta
Kontaktimateriaalialan toimijan on tehtävä ilmoitus toimipaikastaan ja siellä harjoitettavasta
kontaktimateriaalitoiminnasta toiminnan rekisteröintiä varten toimivaltaisen valvontaviranomaisen
tarjoamaan sähköiseen palveluun tai toimitettava tiedot muulla tavoin viimeistään neljä viikkoa ennen
toiminnan aloittamista tai olennaista muuttamista. Ilmoitus tehdään toimipaikan sijaintikunnalle. Toiminnan
keskeyttämisestä ja lopettamisesta on viivytyksettä tehtävä ilmoitus toimipaikan sijaintikunnalle. Kunta
käsittelee ilmoituksen ja tallentaa tiedot kontaktimateriaalitoiminnan rekisteröinnistä
ympäristöterveydenhuollon keskitettyyn toiminnanohjaus- ja tiedonhallintajärjestelmään ja ilmoittaa
toimijalle tietojen tallentamisesta sähköisesti tai muulla vastaavalla tavalla. Ruokavirasto antaa tarkemmat
määräykset tietojen tallentamisesta.
14 §
Jäljitettävyys
Elintarvikkeista, elintarviketuotantoon käytettävistä eläimistä ja elintarvikekontaktimateriaaleista on
ilmoitettava vastaanottajalle elintarvikesäännöksissä edellytetyt jäljitettävyystiedot.
Elintarvikealan toimijan velvollisuudesta järjestää kalastus- ja vesiviljelytuotteiden jäljitettävyys säädetään
lisäksi yhteisön valvontajärjestelmästä, jonka tarkoituksena on varmistaa yhteisen kalastuspolitiikan
sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 81 1/2004, (EY) N:o
768/2005, (EY) N:o 21 15/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o
676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten
(ETY) N:o 2847/93, (EY) N:o 1627/94 ja (EY) N:o 1966/2006 kumoamisesta annetun neuvoston asetuksen
(EY) N:o 1224/2009 56 ja 58 artiklassa sekä velvollisuudesta antaa kuluttajille tietoja kalastus- ja
vesiviljelytuotteista yhteisön valvontajärjestelmästä, jonka tarkoituksena on varmistaa yhteisen
kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista
koskevista yksityiskohtaisista säännöistä annetun komission täytäntöönpanoasetuksen (EU) N:o 404/201 1 67
ja 68 artiklassa.
15 §
Omavalvonta
Elintarvikealan ja kontaktimateriaalialan toimijalla on oltava järjestelmä, jonka avulla toimija tunnistaa ja
hallitsee toimintaansa liittyvät vaarat ja varmistaa, että toiminta täyttää elintarvikesäännöksissä asetetut
vaatimukset. Toimijan on kirjattava omavalvonnan tulokset riittävällä tarkkuudella.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 10/35Elintarvikealan toimijan tuodessa eläinperäisiä elintarvikkeita koskevista erityisistä hygieniasäännöistä
annetun Euroopan parlamentin ja neuvoston asetuksen (EY) N:o 853/2004 8 artiklassa tarkoitettujen
salmonellaa koskevien erityistakuiden piiriin kuuluvia elintarvikkeita Euroopan unionin toisesta
jäsenvaltiosta Suomeen, omavalvontaan on sisällyttävä kyseisiä elintarvikkeita koskeva näytteenotto- ja
tutkimussuunnitelma salmonellan varalta.
16 §
Valvontatietojen julkistaminen
Suunnitelmallisen elintarvikevalvonnan piirissä olevan elintarvikealan toimijan on julkistettava
valvontaviranomaisen antama elintarviketoiminnan tarkastuksesta kertova raportti. Ruokavirasto antaa
tarkemmat määräykset valvontatietojen julkistamisesta.
Velvollisuus julkistaa valvontatietoja ei koske:
1) alkutuotannon toimijoita;
2) alkoholijuomien valmistus- ja varastointitiloja eikä toimijoita, jotka harjoittavat ensisijaisesti
alkoholijuomien vähittäismyyntiä.
Elintarviketoiminnan tarkastuksesta annetun viimeisimmän raportin on oltava helposti saatavilla
elintarvikealan toimijan internetsivuilla tai muulla vastaavalla tavalla. Lisäksi elintarvikehuoneistossa, jossa
kuluttajat asioivat, raportin on oltava esillä sisäänkäynnin yhteydessä tai muussa kuluttajalle helposti
havaittavassa paikassa.
17 §
Toimijan tiedonantovelvollisuus
Elintarvikealan ja kontaktimateriaalialan toimijan on välittömästi ilmoitettava toimivaltaiselle
valvontaviranomaiselle omavalvonnassa tai muulla tavalla esille tulleista vakavista vaaroista ihmisen
terveydelle sekä toimenpiteistä, joihin epäkohtien korjaamiseksi on ryhdytty .
Kun elintarvikealan toimija saa tiedon tuottamansa, jalostamansa tai jakelemansa elintarvikkeen
aiheuttamasta ruokamyrkytyksestä tai epäilee elintarvikkeen voivan aiheuttaa ruokamyrkytyksen, toimijan
on ilmoitettava siitä välittömästi kunnan elintarvikevalvonnasta vastaavalle valvontaviranomaiselle.
Ruokamyrkytyksen aiheuttajaksi epäilty elintarvike, raaka-aine tai näyte niistä on säilytettävä niin, että se
voidaan tutkia laboratoriossa ruokamyrkytyksen syyn selvittämiseksi.
18 §
Zoonoosit
Elintarvikealan toimijan on estettävä zoonoosien aiheuttajien leviäminen elintarvikkeiden välityksellä
ihmisiin mahdollisimman tehokkaasti kaikissa olosuhteissa. Elintarvikealan toimijan on seurattava ja
valvottava zoonoosien aiheuttajien esiintymistä elintarviketuotantoon käytettävissä eläimissä ja
elintarvikkeissa. Toimijan on toimitettava tiedot seurantaan ja valvontaan liittyvistä tutkimuksista ja
tutkimustuloksista toimivaltaiselle viranomaiselle.
19 §
Hygieniapassi
Pakkaamattomia helposti pilaantuvia elintarvikkeita elintarvikehuoneistossa käsittelevällä henkilöllä on
oltava elintarvikehygieenistä osaamista osoittava Ruokaviraston hyväksymän mallin mukainen
hygieniapassi, jos hän on työskennellyt pakkaamattomien helposti pilaantuvien elintarvikkeiden käsittelyä
edellyttävissä tehtävissä vähintään kolme kuukautta.
Hygieniapassia ei kuitenkaan vaadita henkilöltä, joka työskentelee elintarvikehuoneistossa pelkästään:
1) vankeuslain (767/2005) 8 luvun 2 §:n  velvoittamana vankina;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 11/352) asevelvollisuuslain (1438/2007)  mukaisessa varusmiespalvelussa tai aseettomassa palveluksessa, naisten
vapaaehtoisesta asepalveluksesta annetun lain (194/1995)  mukaisessa asepalvelussa taikka siviilipalveluslain
(1446/2007)  mukaisessa siviilipalveluksessa;
3) sosiaalihuollon asiakkaan asemasta ja oikeuksista annetussa laissa (812/2000)  tarkoitettuna asiakkaana,
kehitysvammaisten erityishuollosta annetun lain (519/1977)  mukaisessa työtoiminnassa, vammaisuuden
perusteella järjestettävistä palveluista ja tukitoimista annetussa laissa (380/1987)  tarkoitetussa
päivätoiminnassa tai sosiaalihuoltolaissa (1301/2014)  tarkoitetussa vammaisten henkilöiden työllistymistä
tukevassa toiminnassa tai työtoiminnassa;
4) yhdyskuntaseuraamusten täytäntöönpanosta annetussa laissa (400/2015)  tarkoitettuna tuomittuna.
Elintarvikealan toimijan on pidettävä kirjaa elintarvikehuoneistossa työskentelevien henkilöiden
elintarvikehygieenisestä osaamisesta ja pyydettäessä esitettävä tiedot valvontaviranomaiselle.
Ruokavirasto laatii elintarvikehygieenistä osaamista arvioivan hygieniapassitestin. Hygieniapassitestin
järjestää ja hygieniapassin myöntää 20 §:ssä tarkoitettu hygieniapassitestaaja. Hygieniapassitestaaja voi periä
maksun testistä ja hygieniapassin myöntämisestä.
Hygieniapassi myönnetään hygieniapassitestin hyväksytysti suorittaneelle henkilölle. Ruokavirasto voi
tarvittaessa myöntää hygieniapassin samoin perustein kuin hygieniapassitestaaja sekä peruuttaa
hygieniapassin, jos se on myönnetty olennaisesti virheellisin perustein.
L naisten vapaaehtoisesta asepalveluksesta 194/1995  on kumottu L:lla naisten vapaaehtoisesta
asepalveluksesta 285/2022 , joka on voimassa 1.6.2022 alkaen.
20 §
Hygieniapassitestaaja
Ruokavirasto voi hakemuksesta hyväksyä hygieniapassitestaajaksi henkilön:
1) jolla on 32 §:ssä edellytetty korkeakoulututkinto; taikka
2) joka on tutkinnon tai aineenhallinnan osalta kelpoinen korkeakoulun tai Opetushallituksen toimialaan
kuuluvan oppilaitoksen elintarvikehygieniaan liittyvän lehtorin tai opettajan virkaan tai toimeen.
Ruokavirasto valvoo hygieniapassitestaajien toimintaa. Ruokavirasto voi peruuttaa testaajan hyväksynnän,
jos testaaja ei ole järjestänyt hygieniapassitestejä tai myöntänyt hygieniapasseja yli kolmeen vuoteen. Lisäksi
hyväksyntä voidaan peruuttaa, jos testaaja on rikkonut hygieniapassitestaamisesta annettuja säännöksiä tai
määräyksiä eikä ole korjannut toimintaansa Ruokaviraston kehotuksesta viraston asettamassa määräajassa.
Hyväksyntä voidaan peruuttaa myös väliaikaisesti.
Hygieniapassitestaajiin sovelletaan heidän suorittaessaan tämän pykälän mukaisia tehtäviä, mitä 33 §:n 3
momentissa säädetään toimeksiannon saaneesta elimestä ja luonnollisesta henkilöstä.
Ruokavirasto voi antaa tarkempia määräyksiä hygieniapassitestin järjestämisestä, testin perusteista ja
laatimisesta, testissä käytettävistä kielistä ja testin hyväksyttävän suorittamisen arvioinnista, hygieniapassista
ja sen myöntämisestä, hygieniapassitestaajaa koskevien rekisteritietojen käsittelystä sekä tiedonhallinnasta.
21 §
Elintarvikkeita ja elintarvikekontaktimateriaaleja koskevat tarkemmat säännökset
Maa- ja metsätalousministeriön asetuksella voidaan antaa tarkempia säännöksiä 6 §:n 1 ja 2 momentissa
tarkoitettuihin elintarvikkeita ja elintarvikekontaktimateriaaleja koskeviin vaatimuksiin liittyen:
1) elintarvikkeiden koostumuksesta, mikrobiologisesta laadusta ja niiden sisältämistä vieraista aineista;
2) elintarvikkeiden lisäaineista, aromeista, entsyymeistä, ravintoaineista ja valmistuksen apuaineista;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 12/353) uuselintarvikkeista, Euroopan parlamentin ja neuvoston asetuksen (EU) N:o 1 169/201 1 muuttamisesta
sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o
1852/2001 kumoamisesta annetussa Euroopan parlamentin ja neuvoston asetuksessa (EU) 2015/2283
edellytetyistä kansallisista järjestelyistä;
4) elintarvikkeiden pakkauksessa, esitteessä, mainoksessa tai muulla tavoin markkinoinnin yhteydessä
annettavista tiedoista;
5) Euroopan unionin lainsäädännön mukaisista alkoholijuomien kansallisista nimityksistä ja niiden
koostumuksesta sekä niistä annettavista tiedoista;
6) elintarvikekontaktimateriaaleista ja niiden käytöstä sekä niitä koskevista merkinnöistä ja
puhtausvaatimuksista.
Maa- ja metsätalousministeriön asetuksella voidaan antaa tarkempia säännöksiä:
1) 6 §:n 4 momentissa tarkoitetun ilmoituksen tekemisestä sekä muista vitamiinien, kivennäisaineiden ja
eräiden muiden aineiden lisäämisestä elintarvikkeisiin annetussa Euroopan parlamentin ja neuvoston
asetuksessa (EY) N:o 1925/2006 edellytetyistä kansallisista järjestelyistä;
2) 6 §:n 5 momentissa tarkoitetun ilmoituksen tekemisestä.
Sosiaali- ja terveysministeriön asetuksella voidaan antaa tarkempia säännöksiä Euroopan parlamentin ja
neuvoston asetuksen (EU) N:o 609/2013 täydentämisestä äidinmaidonkorvikkeiden ja vieroitusvalmisteiden
koostumusta ja niistä annettavia tietoja koskevien erityisvaatimusten sekä imeväisten ja pikkulasten
ravitsemisesta annettavia tietoja koskevien vaatimusten osalta annetussa komission delegoidun asetuksen
(EU) 2016/127 10 artiklassa edellytettävän imeväisten ja pikkulasten ruokintaa koskevan tiedotusaineiston
sisällöstä ja jakelusta.
Valtioneuvoston asetuksella voidaan antaa tarkempia säännöksiä muuntogeenisistä elintarvikkeista ja
rehuista annetussa Euroopan parlamentin ja neuvoston asetuksessa (EY) N:o 1829/2003 edellytetyistä
kansallisista järjestelyistä.
22 §
Elintarvike- ja kontaktimateriaalitoimintaa koskevat tarkemmat säännökset
Maa- ja metsätalousministeriön asetuksella voidaan antaa tarkempia säännöksiä 6 §:n 3 momentissa
tarkoitettuihin elintarviketoimintaa koskeviin vaatimuksiin liittyen:
1) elintarvikehygieniasta annetun Euroopan parlamentin ja neuvoston asetuksen (EY) N:o 852/2004 1
artiklan 2 kohdan c alakohdassa, eläinperäisiä elintarvikkeita koskevista erityisistä hygieniasäännöistä
annetun Euroopan parlamentin ja neuvoston asetuksen (EY) N:o 853/2004 1 artiklan 3 kohdan c, d ja
e alakohdassa, 5 kohdan b alakohdan i ja ii alakohdassa ja 10 artiklassa sekä lihantuotantoa koskevan
virallisen valvonnan suorittamista sekä elävien simpukoiden tuotanto- ja uudelleensijoitusalueita koskevista
erityissäännöistä Euroopan parlamentin ja neuvoston asetuksen (EU) 2017/625 mukaisesti annetun
komission delegoidun asetuksen (EU) 2019/624 12 artiklan 1 kohdassa tarkoitettuja toimintoja koskevista
kansallisista säännöistä;
2) elintarviketoimintaa koskevista tiloihin, rakenteisiin ja toimintaan liittyvistä vaatimuksista;
3) elintarvikkeiden käsittelystä ja kuljettamisesta sekä lämpötilavaatimuksista;
4) helposti pilaantuvien elintarvikkeiden kansainvälisiä kuljetuksia ja tällaisissa kuljetuksissa käytettävää
erityiskalustoa koskevan sopimuksen (A TP) (SopS 48/1981), jäljempänä ATP-sopimus , kansallisesta
täytäntöönpanosta;
5) elintarviketuotantoon käytettävien eläinten terveydentilasta, hoidosta, käsittelystä, näytteentotosta,
tutkimuksista, kuljetuksesta ja eläimistä annettavista tiedoista;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 13/356) tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista
säännöistä annetun Euroopan parlamentin ja neuvoston asetuksen (EY) N:o 999/2001 liitteen III A luvun I
kohdan 6.2 ja 6.5 alakohdassa sekä liitteen V 4 kohdassa tarkoitetuista kansallisista säännöistä.
Maa- ja metsätalousministeriön asetuksella voidaan antaa tarkempia säännöksiä:
1) 8 §:ssä tarkoitetun alkutuotannon rekisteröintiä koskevan ilmoituksen tekemisestä ja käsittelystä;
2) 9 §:ssä tarkoitetun alkutuotantopaikan hyväksymistä koskevan hakemuksen ja hyväksymispäätöksen
tekemisestä;
3) 10 §:ssä tarkoitetun elintarviketoiminnan rekisteröintiä koskevan ilmoituksen tekemisestä ja käsittelystä;
4) 11 §:ssä tarkoitetun elintarvikehuoneiston hyväksymistä koskevan hakemuksen ja hyväksymispäätöksen
tekemisestä;
5) 12 §:ssä tarkoitetusta tiedottamisesta;
6) 13 §:ssä tarkoitetun kontaktimateriaalitoiminnan rekisteröintiä koskevan ilmoituksen tekemisestä;
7) 14 §:ssä tarkoitetuista elintarvikkeiden, elintarviketuotantoon käytettävien eläinten ja
elintarvikekontaktimateriaalien jäljitettävyydestä, elintarvikkeisiin, elintarviketuotantoon käytettäviin
eläimiin ja elintarvikekontaktimateriaaleihin sekä niiden käsittelyyn ja kuljetukseen liittyvistä
kirjaamisvaatimuksista ja asiakirjoista sekä eläinperäisiä elintarvikkeita koskevista merkinnöistä;
8) 15 §:ssä tarkoitetuista elintarvikealan ja kontaktimateriaalialan toimijoiden omavalvonnasta ja siihen
liittyvistä kirjaamisvaatimuksista;
9) 16 §:ssä tarkoitetusta valvontatietojen julkistamiseen liittyvien tarkastusten tekemisestä sekä
valvontatietojen julkistamisesta;
10) 17 §:ssä tarkoitettujen ilmoitusten tekemisestä;
11) 18 §:ssä tarkoitetuista zoonoosien seurannasta ja valvonnasta, tutkimustietojen toimittamisesta sekä
zoonoosien aiheuttajien leviämisen estämiseen liittyvistä elintarvikealan toimijan velvollisuuksista.
3 luku
Viranomaiset ja niiden tehtävät
23 §
Maa- ja metsätalousministeriön tehtävät
Maa- ja metsätalousministeriö suunnittelee ja ohjaa elintarvikesäännösten täytäntöönpanoa.
24 §
Ruokaviraston tehtävät
Ruokavirasto suunnittelee, ohjaa, kehittää ja suorittaa valtakunnallisesti elintarvikevalvontaa siten kuin tässä
laissa säädetään.
Sen lisäksi, mitä muualla tässä laissa säädetään, Ruokavirasto:
1) ohjaa aluehallintovirastoja kuntien elintarvikevalvonnan suunnittelussa, ohjauksessa ja arvioinnissa;
2) huolehtii lihantarkastuksesta ja muusta elintarvikevalvonnasta teurastamoissa, riistan käsittelylaitoksissa
ja niiden yhteydessä olevissa hyväksytyissä elintarvikehuoneistoissa;
3) huolehtii tarvittaessa ante mortem -tarkastuksesta alkuperätilalla tai muualla teurastamon ulkopuolella;
4) nimeää tarvittaessa muun kuin Ruokaviraston tai kunnan palveluksessa olevan eläinlääkärin tekemään
ante mortem -tarkastuksen alkuperätilalla tai muualla teurastamon ulkopuolella;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 14/355) julkaisee suorittamansa elintarvikevalvonnan tulokset;
6) valvoo, että 34 §:ssä tarkoitetut laboratoriot noudattavat elintarvikesäännöksiä;
7) vastaa tarvittaessa yhteistyössä kuntien kanssa Euroopan unionin lainsäädännössä edellytettävien ja
kansallisten seuranta- ja valvontaohjelmien suunnittelusta ja toteutuksesta;
8) osallistuu tarvittaessa yhteistyössä kuntien kanssa elintarvikevalvonnan viranomaisnäytteiden sekä 7
kohdassa tarkoitettuihin seuranta- ja valvontaohjelmiin liittyvien näytteiden ottamisen ja analysoinnin
suunnitteluun ja toteuttamiseen;
9) vastaa valtakunnallisesti erityistä asiantuntemusta vaativista elintarviketurvallisuuden valvontatehtävistä
ja muista virallisista tehtävistä sekä valvontaraporttien kokoamisesta;
10) toimii Euroopan unionin lainsäädännössä ja kansainvälisissä sopimuksissa edellytettynä kansallisena
viranomaisena tai yhteyspisteenä elintarvikevalvontaan liittyvissä asioissa silloin, kun sitä ei ole säädetty
muun viranomaisen tehtäväksi;
11) arvioi elintarvikehygieniasta annetun Euroopan parlamentin ja neuvoston asetuksen (EY) N:o 852/2004 8
artiklassa tarkoitetut hyvän käytännön ohjeet;
12) laatii virallisesta valvonnasta ja muista virallisista toimista, jotka suoritetaan elintarvike- ja
rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien
sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o
999/2001, (EY) N:o 396/2005, (EY) N:o 1069/2009, (EY) N:o 1 107/2009, (EU) N:o 1 151/2012, (EU) N:o
652/2014, (EU)2016/429 ja (EU)2016/2031, neuvoston asetusten (EY) N:o 1/2005 ja (EY) N:o 1099/2009 ja
neuvoston direktiivien 98/58/EY , 1999/74/EY , 2007/43/EY , 2008/1 19/EY  ja 2008/120/EY  muuttamisesta ja
Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston
direktiivien 89/608/ETY , 89/662/ETY , 90/425/ETY , 91/496/ETY , 96/23/EY , 96/93/EY  ja 97/78/EY  ja
neuvoston päätöksen 92/438/ETY  kumoamisesta annetun Euroopan parlamentin ja neuvoston asetuksen
(EU) 2017/625 1 15 artiklassa tarkoitetun elintarvikkeita koskevan valtakunnallisen valmiussuunnitelman;
13) johtaa ATP-sopimuksessa edellytettyä määräysten kansallista valvontaa ja hyväksyy mainitussa
sopimuksessa edellytetyt kausitarkastus- ja tyyppitarkastusasemat.
25 §
Aluehallintoviraston tehtävät
Aluehallintovirasto suunnittelee, ohjaa ja valvoo elintarvikevalvontaa sekä valvoo elintarvikesäännösten
noudattamista toimialueellaan tämän lain mukaisesti sekä lisäksi:
1) arvioi kunnan elintarvikevalvonnan järjestämistä ja julkaisee arvioinnin tulokset;
2) arvioi kuntien valvontasuunnitelmat sekä tarkastaa niiden noudattamista;
3) julkaisee suorittamansa elintarvikevalvonnan tulokset;
4) valvoo helposti pilaantuvien elintarvikkeiden kansainvälisiä kuljetuksia ja tällaisissa kuljetuksissa
käytettävää erityiskalustoa ATP-sopimuksen mukaisesti.
Sen lisäksi, mitä muualla tässä laissa säädetään, aluehallintovirasto huolehtii:
1) lihantarkastuksesta ja muusta elintarvikevalvonnasta poroteurastamoissa ja niiden yhteydessä olevissa
hyväksytyissä elintarvikehuoneistoissa;
2) tarvittaessa poroteurastamossa teurastettavan eläimen ante mortem -tarkastuksesta alkuperätilalla tai
muualla teurastamon ulkopuolella.
Ruokavirasto antaa tarkemmat määräykset 1 momentin 1 ja 3 kohdassa tarkoitettujen tulosten
julkaisemisesta.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 15/3526 §
Elinkeino-, liikenne- ja ympäristökeskuksen tehtävät
Elinkeino-, liikenne- ja ympäristökeskukset huolehtivat maatalouden tukien toimeenpanosta annetussa laissa
(192/2013)  tarkoitettujen täydentävien ehtojen valvontaan kuuluvista kasvintuotannon elintarvikehygieniaa
koskevista tarkastuksista. Elinkeino-, liikenne- ja ympäristökeskukset voivat tehtävää hoitaessaan ottaa
viranomaisnäytteitä kasvinsuojeluainejäämien tutkimiseksi. Lisäksi elinkeino-, liikenne- ja
ympäristökeskukset voivat ottaa Ruokaviraston toimeksiannosta muita viranomaisnäytteitä.
27 §
Kunnan tehtävät
Kunta huolehtii toimialueellaan elintarvikevalvonnasta siten kuin tässä laissa säädetään. Kunnassa nämä
tehtävät hoitaa kunnan määräämä lautakunta tai muu monijäseninen toimielin. Mitä tässä laissa säädetään
kunnasta, koskee myös kuntayhtymää ja ympäristöterveydenhuollon yhteistoiminta-alueesta annetussa laissa
(410/2009)  tarkoitettua yhteistoiminta-aluetta.
Kunta voi sopia toisen kunnan tai kuntayhtymän kanssa, että kunnalle tai sen viranomaiselle tässä laissa
säädetty tehtävä, jossa toimivalta voidaan siirtää viranhaltijalle, annetaan virkavastuulla toisen kunnan tai
kuntayhtymän viranhaltijan hoidettavaksi. Kuntayhtymä voi tehdä edellä tarkoitetun sopimuksen, jos siihen
on kuntayhtymän jäsenkuntien suostumus.
Kunnanvaltuusto voi antaa lautakunnalle tai toimielimelle oikeuden siirtää toimivaltaansa edelleen
alaiselleen viranhaltijalle tai jaostolle myös 55–59 ja 67 §:ssä tarkoitettujen hallinnollisten pakkokeinojen
osalta.
Sen lisäksi, mitä muualla tässä laissa säädetään, kunta:
1) tekee aluehallintovirastoille ja Ruokavirastolle elintarvikesäännösten mukaiset ilmoitukset ja raportit;
2) neuvoo elintarvikealan ja kontaktimateriaalialan toimijoita ja kuluttajia sekä tiedottaa tämän lain
soveltamisalaan kuuluvista asioista;
3) vastaa tarvittaessa yhteistyössä ja korvausta vastaan Ruokaviraston kanssa EU-lainsäädännössä
edellytettyjen ja kansallisten seuranta- ja valvontaohjelmien suunnittelusta ja toteuttamisesta;
4) osallistuu tarvittaessa yhteistyössä Ruokaviraston kanssa elintarvikevalvonnan viranomaisnäytteiden sekä
24 §:n 2 momentin 7 kohdassa tarkoitettuihin seuranta- ja valvontaohjelmiin liittyvien näytteiden ottamisen
ja analysoinnin suunnitteluun ja toteuttamiseen;
5) huolehtii tarvittaessa ante mortem -tarkastuksesta alkuperätilalla tai muualla teurastamon ulkopuolella;
6) valvoo kalastus- ja vesiviljelytuotteiden osalta 14 §:n 2 momentissa säädettyjen jäljitettävyyttä koskevien
velvoitteiden noudattamista;
7) julkaisee suorittamansa elintarvikevalvonnan tulokset;
8) laatii virallisesta valvonnasta ja muista virallisista toimista, jotka suoritetaan elintarvike- ja
rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien
sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o
999/2001, (EY) N:o 396/2005, (EY) N:o 1069/2009, (EY) N:o 1 107/2009, (EU) N:o 1 151/2012, (EU) N:o
652/2014, (EU)2016/429 ja (EU)2016/2031, neuvoston asetusten (EY) N:o 1/2005 ja (EY) N:o 1099/2009 ja
neuvoston direktiivien 98/58/EY , 1999/74/EY , 2007/43/EY , 2008/1 19/EY  ja 2008/120/EY  muuttamisesta ja
Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston
direktiivien 89/608/ETY , 89/662/ETY , 90/425/ETY , 91/496/ETY , 96/23/EY , 96/93/EY  ja 97/78/EY  ja
neuvoston päätöksen 92/438/ETY  kumoamisesta annetun Euroopan parlamentin ja neuvoston asetuksen
(EU) 2017/625 1 15 artiklassa tarkoitetun elintarvikkeita koskevan valmiussuunnitelman toimialueellaan;
9) valvoo helposti pilaantuvien elintarvikkeiden kansainvälisiä kuljetuksia ja tällaisissa kuljetuksissa
käytettävää erityiskalustoa ATP-sopimuksen mukaisesti.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 16/35Poiketen siitä, mitä 24 §:n 2 momentin 2 kohdassa säädetään, kunta voi hoitaa Ruokaviraston tehtäväksi
säädetyn lihantarkastuksen ja muun elintarvikevalvonnan teurastamoissa ja riistan käsittelylaitoksissa ja
niiden yhteydessä olevissa hyväksytyissä elintarvikehuoneistoissa, jos kunta on tehnyt siitä Ruokaviraston
kanssa sopimuksen.
Ruokavirasto antaa tarkemmat määräykset 4 momentin 1 ja 7 kohdassa tarkoitettujen ilmoitusten ja
raporttien tekemisestä.
28 §
Sosiaali- ja terveysalan lupa- ja valvontaviraston tehtävät
Sen lisäksi, mitä muualla tässä laissa säädetään, Sosiaali- ja terveysalan lupa- ja valvontavirasto:
1) suunnittelee, ohjaa ja suorittaa yli 2,8 tilavuusprosenttia etyylialkoholia sisältävien juomien valvontaa;
2) ohjaa aluehallintovirastoja alkoholijuomien vähittäismyyntitilojen valvonnassa.
29 §
Puolustusvoimien tehtävät
Puolustusvoimat huolehtii tässä laissa kunnalle säädetyistä tehtävistä Puolustusvoimien valvontaan kuuluvan
elintarviketoiminnan osalta.
30 §
Tullin tehtävät
Tulli valvoo toimialueellaan:
1) Euroopan unionin jäsenvaltioista Suomeen toimitettavien muiden kuin eläinperäisten elintarvikkeiden ja
elintarvikekontaktimateriaalien elintarvikesäännöstenmukaisuutta Suomessa tapahtuvan tuote-erän
purkamisen tai siihen liittyvän varastoinnin yhteydessä;
2) Suomesta Euroopan unionin ulkopuolelle vietävien muiden kuin eläinperäisten elintarvikkeiden ja
elintarvikekontaktimateriaalien asiakirjojen oikeellisuutta;
3) helposti pilaantuvien elintarvikkeiden kansainvälisiä kuljetuksia ja tällaisissa kuljetuksissa käytettävää
erityiskalustoa ATP-sopimuksen mukaisesti.
Valtioneuvoston asetuksella voidaan antaa tarkempia säännöksiä Tullille kuuluvista tehtävistä
vientivaatimusten valvonnassa.
31 §
Valtion ravitsemusneuvottelukunta
Maa- ja metsätalousministeriö asettaa alaisuuteensa kolmevuotiseksi toimikaudeksi valtion
ravitsemusneuvottelukunnan. Neuvottelukunnan tehtävänä on:
1) toimia väestön ravitsemuksen edistämisen asiantuntijaelimenä;
2) laatia kansalliset ravitsemussuositukset;
3) tehdä toimenpide-esityksiä ja aloitteita ravitsemuksen ja ruokajärjestelmän parantamiseksi;
4) antaa lausuntoja toimialaansa liittyen;
5) seurata ja arvioida toimenpiteiden vaikutuksia ravitsemukseen, terveyteen ja ruokajärjestelmään.
32 §
Valvontatehtäviä suorittavan henkilön pätevyys
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 17/35Virallisen valvonnan tehtäviä ja muita virallisia toimia suorittavalla henkilöllä on oltava tehtävään soveltuva
korkeakoulututkinto tai tarvittaessa Euroopan unionin lainsäädännössä edellytetty pätevyys.
Valtioneuvoston asetuksella voidaan antaa tarkempia säännöksiä virallisen valvonnan tehtäviä ja muita
virallisia toimia suorittavan henkilön pätevyys- ja kielitaitovaatimuksista ja täydennyskoulutuksesta.
33 §
Toimeksiannon saanut elin tai luonnollinen henkilö
Valvontaviranomainen voi virallisesta valvonnasta ja muista virallisista toimista, jotka suoritetaan
elintarvike- ja rehulainsäädännön ja eläinten terveyttä ja hyvinvointia, kasvien terveyttä ja
kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja
neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1 107/2009,
(EU) N:o 1 151/2012, (EU) N:o 652/2014, (EU)2016/429 ja (EU)2016/2031, neuvoston asetusten (EY) N:o
1/2005 ja (EY) N:o 1099/2009 ja neuvoston direktiivien 98/58/EY , 1999/74/EY , 2007/43/EY , 2008/1 19/EY  ja
2008/120/EY  muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o
882/2004, neuvoston direktiivien 89/608/ETY , 89/662/ETY , 90/425/ETY , 91/496/ETY , 96/23/EY , 96/93/EY
ja 97/78/EY  ja neuvoston päätöksen 92/438/ETY  kumoamisesta annetun Euroopan parlamentin ja neuvoston
asetuksen (EU) 2017/625 28–33 artiklassa säädetyin edellytyksin kirjallisella toimeksiannolla siirtää
viralliseen valvontaan ja muihin virallisiin toimiin liittyviä tarkastuksia, tutkimuksia ja selvityksiä
toimeksiannon saaneen elimen tehtäväksi sekä viralliseen valvontaan liittyviä tehtäviä luonnollisen henkilön
tehtäväksi. Tarkastusten perusteella mahdollisesti tehtävät hallintopäätökset tekee toimeksiannon antanut
valvontaviranomainen.
Ruokavirasto hyväksyy toimeksiannon saaneet elimet, joille valvontaviranomainen voi siirtää
viranomaistehtäviä.
Tämän pykälän mukaisia tehtäviä suoritettaessa noudatetaan, mitä hallintolaissa (434/2003) , kielilaissa
(423/2003) , saamen kielilaissa (1086/2003) , julkisen hallinnon tiedonhallinnasta annetussa laissa (906/2019) ,
digitaalisten palvelujen tarjoamisesta annetussa laissa (306/2019)  sekä viranomaisten toiminnan
julkisuudesta annetussa laissa (621/1999)  säädetään. Rikosoikeudellista virkavastuuta koskevia säännöksiä
sovelletaan myös toimeksiannon saaneen elimen henkilöstöön sekä luonnolliseen henkilöön heidän
hoitaessaan elintarvikesäännöksissä tarkoitettuja tehtäviä. Vahingonkorvausvastuusta säädetään
vahingonkorvauslaissa (412/1974) .
Valtioneuvoston asetuksella voidaan antaa tarkempia säännöksiä toimeksiannon saaneen elimen tai
luonnollisen henkilön nimeämisestä sekä viralliseen valvontaan tai muihin virallisiin toimiin liittyvien
tehtävien siirtämisestä.
4 luku
Laboratoriot
34 §
Laboratorioiden nimeäminen
Maa- ja metsätalousministeriö nimeää kansalliset vertailulaboratoriot ja määrää niiden tehtävät.
Ruokavirasto nimeää hakemuksesta viralliset laboratoriot. Virallinen laboratorio voidaan nimetä määräajaksi,
jos laboratorio ei täytä nimeämiselle asetettuja vaatimuksia, mutta puutteet ovat sellaisia, ettei tutkimusten
luotettavuus vaarannu. Laboratorion on korjattava puutteet ja haettava lopullista nimeämistä annetun
määräajan kuluessa.
Ruokavirasto nimeää hakemuksesta nimetyt omavalvontalaboratoriot. Omavalvontalaboratorio voidaan
nimetä määräajaksi, jos laboratorio ei täytä nimeämiselle asetettuja vaatimuksia, mutta puutteet ovat
sellaisia, ettei tutkimusten luotettavuus vaarannu. Laboratorion on korjattava puutteet ja haettava lopullista
nimeämistä annetun määräajan kuluessa.
Omavalvontalaboratorion nimeämisen edellytyksenä on, että laboratorion pätevyys on osoitettu
vaatimustenmukaisuuden arviointipalvelujen pätevyyden toteamisesta annetun lain (920/2005)  mukaisesti
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 18/35akkreditoinnin tai akkreditointiin rinnastettavan pätevyyden arvioinnin perusteella. Laboratorion pätevyys on
arvioitava vähintään kolmen vuoden välein.
Ruokavirasto voi elintarvikealan toimijan hakemuksesta nimetä toisessa Euroopan unionin jäsenvaltiossa tai
Euroopan talousalueen jäsenvaltiossa sijaitsevan laboratorion tutkimaan elintarvikesäännösten edellyttämiä
omavalvontanäytteitä. Nimeämisen edellytyksenä on, että laboratorion pätevyys on asianomaisessa
jäsenvaltiossa osoitettu akkreditoinnin tai akkreditointiin rinnastettavan pätevyyden arvioinnin perusteella.
35 §
Näytteiden tutkiminen
Viranomaisnäytteet on tutkittava virallisessa laboratoriossa tai kansallisessa vertailulaboratoriossa.
Elintarvikesäännöksissä tutkittavaksi edellytetyt omavalvontanäytteet on tutkittava nimetyssä
omavalvontalaboratoriossa, virallisessa laboratoriossa tai kansallisessa vertailulaboratoriossa.
36 §
Laboratorioiden ilmoitusvelvollisuus
Virallisen laboratorion, nimetyn omavalvontalaboratorion ja kansallisen vertailulaboratorion on ilmoitettava
Ruokavirastolle toiminnan olennaisesta muuttamisesta, toiminnan keskeyttämisestä ja toiminnan
lopettamisesta.
Virallisen laboratorion, nimetyn omavalvontalaboratorion ja kansallisen vertailulaboratorion on
Ruokaviraston pyynnöstä toimitettava sille joko näytekohtaiset tiedot tekemistään tai teettämistään 35 §:ssä
tarkoitetuista tutkimuksista ja niiden tuloksista tai yhteenveto niistä. Näytekohtaisiin tietoihin tai
yhteenvetoihin sisältyvien valvontakohteen tunnistetietojen välittämisen tulee tapahtua turvallisesti.
Virallisen laboratorion, nimetyn omavalvontalaboratorion ja kansallisen vertailulaboratorion on viivytyksettä
ilmoitettava:
1) toimeksiantajalleen vaaraan viittaavista tutkimustuloksista;
2) toimeksiantajaa valvovalle toimivaltaiselle viranomaiselle ja Ruokavirastolle vakavaan vaaraan
viittaavasta tutkimustuloksesta.
Laboratorion on säilytettävä näytteet ja taudinaiheuttajat sekä niitä koskevat tiedot 3 momentissa
tarkoitetusta tutkimuksesta ja lähetettävä ne Ruokaviraston pyynnöstä kansalliseen vertailulaboratorioon.
Virallisen laboratorion, nimetyn omavalvontalaboratorion ja kansallisen vertailulaboratorion on ilmoitettava
18 §:ssä tarkoitetuista zoonoosien seurantaan ja valvontaan liittyvistä tutkimuksista ja niiden tuloksista
Ruokavirastolle sekä toimitettava näytteet ja tutkimuksissa eristetyt taudinaiheuttajat pyynnöstä kansalliseen
vertailulaboratorioon.
Kansallisen vertailulaboratorion on ilmoitettava Ruokavirastolle ja Terveyden ja hyvinvoinnin laitokselle
epidemiologista seurantaa varten tarvittavat tiedot.
37 §
Laboratorioita koskevat tarkemmat säännökset
Valtioneuvoston asetuksella voidaan antaa tarkempia säännöksiä:
1) 34 §:n 2 momentissa tarkoitettuja virallisia laboratorioita ja niitä arvioivien toimielinten pätevyyttä
kuvaavista standardeista ja laboratorioiden laatujärjestelmälle asetettavista vaatimuksista;
2) Euroopan unionin lainsäädännössä säädetyistä laboratorion nimeämisen edellytyksistä;
3) laboratorioiden henkilökunnan koulutus- ja pätevyysvaatimuksista;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 19/354) 36 §:n 1 momentissa tarkoitettujen ilmoitusten ja 2 momentissa tarkoitettujen tietojen ja yhteenvetojen
sisällöstä ja toimittamisesta sekä 36 §:n 3 momentissa tarkoitetusta vaarasta.
Maa- ja metsätalousministeriön asetuksella voidaan antaa tarkempia säännöksiä 36 §:n 4 ja 5 momentissa
tarkoitettujen taudinaiheuttajien tutkimisesta ja tutkimusmenetelmistä, tutkimustulosten ilmoittamisesta sekä
taudinaiheuttajien lähettämisestä.
Ruokavirasto voi antaa tarkempia määräyksiä 36 §:n 3 momentissa tarkoitettujen vakavaan vaaraan
viittaavien tutkimustulosten ilmoittamisesta sekä mainitun pykälän 4 ja 5 momentissa tarkoitettujen
taudinaiheuttajien säilyttämisestä ja toimittamisesta kansalliseen vertailulaboratorioon.
5 luku
Elintarvikevalvonta
38 §
Valtakunnallinen elintarvikevalvontasuunnitelma
Ruokavirasto laatii elintarvikevalvonnan ohjaamiseksi ja yhteensovittamiseksi valtakunnallisen
elintarvikevalvontasuunnitelman osana virallisesta valvonnasta ja muista virallisista toimista, jotka
suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja
kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja
neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1 107/2009,
(EU) N:o 1 151/2012, (EU) N:o 652/2014, (EU)2016/429 ja (EU)2016/2031, neuvoston asetusten (EY) N:o
1/2005 ja (EY) N:o 1099/2009 ja neuvoston direktiivien 98/58/EY , 1999/74/EY , 2007/43/EY , 2008/1 19/EY  ja
2008/120/EY  muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o
882/2004, neuvoston direktiivien 89/608/ETY , 89/662/ETY , 90/425/ETY , 91/496/ETY , 96/23/EY , 96/93/EY
ja 97/78/EY  ja neuvoston päätöksen 92/438/ETY  kumoamisesta annetussa Euroopan parlamentin ja
neuvoston asetuksessa (EU) 2017/625 edellytettyä koko elintarvikeketjun monivuotista kansallista
valvontasuunnitelmaa.
Valvontasuunnitelma on päivitettävä tarvittaessa. Valvontasuunnitelmassa tulee ottaa huomioon
ympäristöterveydenhuollon valtakunnallisessa valvontaohjelmassa asetetut ympäristöterveydenhuollon
yhteiset tavoitteet.
39 §
Viranomaisten valvontasuunnitelmat
Valtakunnallisen elintarvikevalvontasuunnitelman toteuttamiseksi tässä laissa tarkoitetut
valvontaviranomaiset laativat vastuullaan olevaa elintarvikevalvontaa koskevat valvontasuunnitelmat ja
huolehtivat niiden yhteensovittamisesta siten, että valvonnassa otetaan huomioon elintarvike- ja
kontaktimateriaalitoiminnan riskit ja että valvonta on yleisten valvontaa koskevien vaatimusten mukaista,
ehkäisee vaaroja ihmisen terveydelle ja suojaa kuluttajia taloudellisilta tappioilta. Valvontasuunnitelmat on
päivitettävä tarvittaessa.
40 §
Tarkastus- ja läsnäolo-oikeus
Valvontaviranomaisella ja 33 §:ssä tarkoitetulla toimeksiannon saaneella elimellä ja luonnollisella henkilöllä
on oikeus tehdä virallisen valvonnan edellyttämiä tarkastuksia valvontakohteessa, tutustua asiakirjoihin ja
elintarviketietoihin, tarkastaa toiminnassa käytetyt tilat, laitteet ja välineet sekä tarkastaa tilat, joita
valvontaviranomainen perustellusta syystä epäilee käytettävän valvontakohteen elintarvike- tai
kontaktimateriaalitoiminnassa. Valvontaviranomainen antaa tarvittaessa kehotuksia elintarvikesäännösten
noudattamiseksi. Valvontaviranomaisen ohjauksessa olevalla opiskelijalla, joka suorittaa
viranomaistoimintaan perehdyttävää harjoittelua, on oikeus olla läsnä valvontaviranomaisen suorittaessa
valvontaa ja tarkastuksia. Ruokavirastolla on oikeus olla läsnä aluehallintoviraston ja kunnan suorittaessa
valvontaa ja tarkastuksia. Aluehallintovirastolla on oikeus olla läsnä toimialueellaan kunnan suorittaessa
valvontaa ja tarkastuksia.
Valvontakohteessa, joka sijaitsee pysyväisluonteiseen asumiseen käytetyissä tiloissa, tarkastus saadaan tehdä
virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 20/35eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen
varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005,
(EY) N:o 1069/2009, (EY) N:o 1 107/2009, (EU) N:o 1 151/2012, (EU) N:o 652/2014, (EU)2016/429 ja
(EU)2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien
98/58/EY , 1999/74/EY , 2007/43/EY , 2008/1 19/EY  ja 2008/120/EY  muuttamisesta ja Euroopan parlamentin ja
neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY ,
89/662/ETY , 90/425/ETY , 91/496/ETY , 96/23/EY , 96/93/EY  ja 97/78/EY  ja neuvoston päätöksen
92/438/ETY  kumoamisesta annetun Euroopan parlamentin ja neuvoston asetuksen (EU) 2017/625 9, 10 ja 14
artiklassa viralliselle valvonnalle asetettujen vaatimusten toteuttamiseksi, jos tarkastuksen tekeminen on
välttämätöntä tarkastuksen kohteena olevien seikkojen selvittämiseksi. Tällaisen tarkastuksen saa tehdä
ainoastaan toimivaltainen valvontaviranomainen.
Valvontaviranomaisella on oikeus olla läsnä Euroopan komission tekemissä Euroopan parlamentin ja
neuvoston asetuksen (EU) N:o 2017/625 1 16 artiklan mukaisissa tarkastuksissa. Mitä tässä laissa säädetään
valvontaviranomaisten oikeudesta päästä paikkoihin, joissa harjoitetaan elintarvike- tai
kontaktimateriaalitoimintaa, ja saada toimintaa koskevia tietoja, koskee myös Euroopan unionin
lainsäädännössä tai muussa Suomea sitovassa kansainvälisessä sopimuksessa tarkoitettuja tarkastajia, jos
kyseinen Suomea sitova kansainvälinen velvoite tätä edellyttää.
41 §
Näytteenotto
Valvontaviranomaisella ja 33 §:ssä tarkoitetulla toimeksiannon saaneella elimellä ja luonnollisella henkilöllä
on oikeus ottaa korvauksetta valvontaa varten tarvittava määrä näytteitä sekä tallentaa ääntä ja kuvaa.
Elintarvikealan ja kontaktimateriaalialan toimijalle on annettava todistus näytteenotosta.
Valvontaviranomainen saa tunnistautumatta tilata näytteitä etäviestintävälineiden välityksellä myytäviksi
tarjottavista elintarvikkeista ja elintarvikekontaktimateriaaleista. Näytteitä voidaan käyttää virallisessa
valvonnassa. Saatuaan näytteen valvontaviranomaisen on ilmoitettava toimijalle, että näyte on tilattu
virallista valvontaa varten.
42 §
Kirjallinen lihantarkastuspäätös
Toimivaltainen valvontaviranomainen antaa lihantarkastuksesta elintarvikealan toimijalle pyynnöstä
kirjallisen päätöksen. Asianosaista ei tarvitse kuulla ennen lihantarkastuspäätöksen tekemistä. Päätöstä ei
tarvitse allekirjoittaa.
Kirjallinen lihantarkastuspäätös annetaan tiedoksi asianosaisille hallintolain 59 §:ssä tarkoitettuna kirjeenä
tai sähköisestä asioinnista viranomaistoiminnassa annetun lain (13/2003) 19 §:ssä  tarkoitettuna tavallisena
sähköisenä tiedoksiantona. Päätös voidaan asianosaisen suostumuksella antaa tiedoksi sähköpostilla.
43 §
Viranomaisen tiedonsaantioikeus
Valvontaviranomaisella on oikeus salassapitosäännösten estämättä saada virallisen valvonnan ja muiden
virallisten toimien suorittamiseksi välttämättömät tiedot valtion ja kunnan viranomaisilta sekä elintarvikealan
ja kontaktimateriaalialan toimijoilta ja muilta, joita tämän lain velvoitteet koskevat.
Valvontaviranomaisella on oikeus salassapitosäännösten estämättä saada viranomaiselta ja julkista tehtävää
hoitavalta tietoja toimijan veroihin, lakisääteisiin eläke-, tapaturma- ja työttömyysvakuutusmaksuihin sekä
Tullin perimiin maksuihin liittyvien rekisteröitymis-, ilmoitus- ja maksuvelvollisuuksien hoitamisesta ja
toiminnasta, taloudesta ja kytkennöistä, jotka ovat välttämättömiä 7 §:ssä tarkoitetun luotettavuuden
selvittämiseksi tai 60 §:ssä tarkoitettua alkutuotantopaikan tai elintarvikehuoneiston hyväksymisen
peruuttamista taikka 61 §:ssä tarkoitettua rekisteröidyn toiminnan keskeyttämistä tai lopettamista varten.
Valvontaviranomaisella on oikeus salassapitosäännösten estämättä saada 67 §:ssä säädetyn
seuraamusmaksun määräämiseksi sakon täytäntöönpanosta annetun lain (672/2002) 46 §:ssä  tarkoitetusta
sakkorekisteristä välttämättömät tiedot sen varmistamiseksi, ettei henkilöä ole samasta rikoksesta tuomittu
sakkorangaistukseen tuomioistuimessa.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 21/35Valvontaviranomaisella on oikeus saada tässä pykälässä tarkoitetut tiedot maksutta ja myös teknisen
käyttöyhteyden avulla tai muutoin sähköisesti.
44 §
Viranomaisen oikeus oma-aloitteisesti luovuttaa tietoja
Valvontaviranomainen saa viranomaisten toiminnan julkisuudesta annetussa laissa säädetyn
salassapitovelvollisuuden estämättä luovuttaa oma-aloitteisesti tässä laissa tarkoitettuja tehtäviä
suoritettaessa saatuja tietoja yksityisen tai yhteisön taloudellisesta asemasta ja liikesalaisuudesta toiselle
viranomaiselle tai julkista tehtävää hoitavalle, jos tiedot ovat välttämättömiä kyseiselle viranomaiselle tai
julkista tehtävää hoitavalle 7 §:ssä tarkoitetun luotettavuuden selvittämiseksi tai 60 §:ssä tarkoitettua
alkutuotantopaikan ja elintarvikehuoneiston hyväksymisen peruuttamista taikka 61 §:ssä tarkoitetun
rekisteröidyn toiminnan keskeyttämistä tai lopettamista varten.
45 §
Viranomaisen ilmoitus- ja tiedonantovelvollisuus
Valvontaviranomaisen on ilmoitettava aluehallintovirastolle ja Ruokavirastolle todetuista vaaroista ihmisen
terveydelle sekä tarvittaessa sellaisista valvonnassa esille tulleista muista seikoista, joilla voi olla vaikutusta
elintarvikkeiden tai elintarvikekontaktimateriaalien turvallisuuteen tai jäljitettävyyteen taikka niistä
annettaviin tietoihin. Valvontaviranomaisen on lisäksi ilmoitettava tartuntatautilaissa tarkoitetuille
viranomaisille sellaisista valvonnassa esille tulleista seikoista, joilla voi olla merkitystä väestön
suojaamisessa tartuntataudeilta.
Valvontaviranomaisen on pyydettäessä annettava Ruokavirastolle tarkastuksia, valvontatoimenpiteitä,
valvontahenkilöstöä, maksuja ja valvontaa koskevia muita tietoja tämän lain mukaisen valvonnan seurantaa
varten.
46 §
Tiedonantovelvollisuus eläinten terveydentilasta ja pito-olosuhteista
Alkutuotantopaikalla eläinlääkärikäynnin tekevän eläinlääkärin ja viranomaistehtävissä käyvän henkilön,
joka käynnin yhteydessä havaitsee, että eläinten terveydentila tai pito-olosuhteet ovat sellaiset, että ne
oleellisesti heikentävät kyseisistä eläimistä saatavien eläinperäisten elintarvikkeiden turvallisuutta tai laatua,
on ilmoitettava tästä eläinten omistajalle tai haltijalle sekä kunnan tämän lain mukaisia tehtäviä hoitavalle
valvontaviranomaiselle viipymättä. Kunnalla on oikeus ilmoittaa edellä mainituista seikoista eläimet tai
elintarvikkeet vastaanottavalle toimijalle sekä Ruokavirastolle ja aluehallintovirastolle.
47 §
Ruokamyrkytysten selvittäminen
Kunnan on saatuaan 17 §:n 2 momentissa tarkoitetun ilmoituksen ruokamyrkytyksestä tai
ruokamyrkytysepäilystä tai epäillessään ruokamyrkytystä muusta syystä viipymättä tehtävä tapausta koskeva
selvitys yhteistyössä tartuntatautilaissa säädettyjen viranomaisten kanssa sekä toimitettava tarpeelliset
ilmoitukset Terveyden ja hyvinvoinnin laitokselle ja Ruokavirastolle. Ilmoitukset eivät saa sisältää
henkilötietoja.
48 §
Zoonoosien seuranta ja valvonta eläimissä ja elintarvikkeissa
Ruokaviraston on laadittava zoonoosien seurantaan ja valvontaan tarvittavat näytteenottosuunnitelmat.
Ruokaviraston on tehtävä tarvittavat ilmoitukset 18 §:ssä tarkoitetuista zoonoositutkimusten tuloksista
elintarvikealan toimijoille ja viranomaisille.
Jos elintarviketuotantoon käytettävien eläinten pitopaikassa esiintyy toistuvasti zoonooseja tai jos pitopaikan
epäillään olevan tartuntalähde ihmisessä todetulle zoonoosille, kunnan on toteutettava tarvittavat
toimenpiteet asian selvittämiseksi tarvittaessa yhteistyössä tartuntatautilaissa säädettyjen viranomaisten
kanssa.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 22/3549 §
Elintarvikevalvontaa koskevat tarkemmat säännökset
Maa- ja metsätalousministeriön asetuksella voidaan antaa tarkempia säännöksiä:
1) 24 §:n 2 momentin 2–4 kohdassa, 25 §:n 2 momentissa ja 27 §:n 4 momentin 5 kohdassa ja 5 momentissa
tarkoitetusta lihantarkastuksesta ja siihen liittyvästä virallisesta valvonnasta sekä siihen liittyvistä
ilmoituksista sekä 42 §:ssä tarkoitetusta kirjallisesta lihantarkastuspäätöksestä;
2) 24 §:n 2 momentin 7 kohdassa tarkoitettujen seuranta- ja valvontaohjelmien sisällöstä ja toteutuksesta;
3) 27 §:n 4 momentin 1 kohdassa tarkoitettujen ilmoitusten ja raporttien sisällöstä ja toimittamisesta;
4) 41 §:ssä tarkoitetusta näytteenotosta;
5) 45 §:ssä tarkoitetusta valvontaviranomaisten ilmoitus- ja tiedonantovelvollisuudesta;
6) 48 §:ssä tarkoitetuista näytteenottosuunnitelmista, ilmoitusten tekemisestä ja sisällöstä sekä viranomaisten
toimenpiteistä zoonoosien selvittämiseksi.
Valtioneuvoston asetuksella voidaan antaa tarkempia säännöksiä 47 §:ssä tarkoitetusta ruokamyrkytysten
selvittämisestä ja ilmoittamisesta.
Ruokavirasto voi antaa määräyksiä:
1) eläinperäisistä elintarvikkeista valvontaviranomaisille ilmoitettavista tiedoista, kun elintarvikkeita tuodaan
sisämarkkinoilta;
2) lihatarkastuksessa käytettävistä menetelmistä;
3) trikiinitutkimusten tiheydestä ja kattavuudesta, jos virallisia lihan trikiinitarkastuksia koskevista
erityissäännöistä annetussa komission täytäntöönpanoasetuksessa (EU) 2015/1375 sallitaan tutkimus tai
edellytetään tutkimusta.
6 luku
Elintarvikkeiden vientiin liittyvät viranomaistehtävät
50 §
Vientiin liittyvä selvitystyö
Jos elintarvikkeita tai elintarvikekontaktimateriaaleja viedään muuhun valtioon kuin Euroopan unionin
jäsenvaltioon, elintarvikealan tai kontaktimateriaalialan toimija vastaa määränpäävaltion viranomaisten
asettamien tuontivaatimusten ja mahdollisten kauttakuljetukseen liittyvien vaatimusten selvittämisestä ja
täyttämisestä.
Ruokavirasto osallistuu tarvittaessa markkinoillepääsyn ja markkinoilla pysymisen edellytyksinä olevien
asiakirjojen laatimiseen ja muuhun selvitystyöhön. Ruokavirasto voi keskeyttää osallistumisensa mainittujen
tehtävien hoitamiseen, jos viennin kannalta olennaisia edellytyksiä selvitystyön jatkamiselle ei enää ole.
Maa- ja metsätalousministeriön asetuksella voidaan antaa tarkempia säännöksiä 2 momentissa tarkoitetun
selvitystyön edellytyksistä ja sisällöstä.
51 §
Vientiin liittyvä valvonta
Valvontaviranomaiset valvovat elintarvikkeiden ja elintarvikekontaktimateriaalien vientiä toimialueillaan.
Ruokavirasto osallistuu tarvittaessa valvontaan, jos valvonta liittyy määränpäävaltion viranomaisten
asettamien tuontivaatimusten täyttymisen varmistamiseen.
Valvontaviranomaiset antavat toimialueellaan toimijan pyynnöstä elintarvikkeiden ja
elintarvikekontaktimateriaalien elintarvikesäännösten mukaisuutta koskevia vientitodistuksia, jos
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 23/35määränpäävaltion viranomaiset niitä edellyttävät. Ruokavirasto voi tarvittaessa antaa vientitodistuksen muun
valvontaviranomaisen toimialueella, jos määränpäävaltion viranomaiset sitä edellyttävät. Eläinperäisten
elintarvikkeiden eläinterveystodistuksista säädetään tarkemmin eläintautilain 54 §:ssä. Määränpäävaltion
todistusten sisällölle asettamien vaatimusten selvittämiseen sovelletaan tämän lain 50 §:ää.
Maa- ja metsätalousministeriön asetuksella voidaan antaa tarkempia säännöksiä 1 momentissa tarkoitetun
valvonnan edellytyksistä ja sisällöstä.
7 luku
Elintarvikkeiden kansalliset laatujärjestelmät ja valvotut pito-olosuhteet
52 §
Elintarvikkeiden kansalliset laatujärjestelmät
Ruokavirasto hyväksyy hakemuksesta elintarvikkeiden kansallisen laatujärjestelmän, jos se täyttää Euroopan
maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston
asetuksen (EY) N:o 1698/2005 kumoamisesta annetun Euroopan parlamentin ja neuvoston asetuksen (EU)
1305/2013 16 artiklan 1 kohdan b alakohdan vaatimukset.
Elintarvikkeiden kansallisen laatujärjestelmän tulee olla ulkopuolisen riippumattoman tahon tarkastama.
Hakijan on raportoitava ulkopuolisen tarkastuksen tuloksista Ruokavirastolle säännöllisesti sekä ilmoitettava
muutoksista laatujärjestelmän sisällössä. Hakijan on julkaistava internetsivuillaan tai muulla vastaavalla
tavalla tiedot laatujärjestelmästä, sen sisällöstä ja siihen osallistuvista tahoista.
Ruokavirasto valvoo hyväksymiensä kansallisten laatujärjestelmien hyväksymisedellytysten täyttymistä.
Ruokavirasto voi peruuttaa laatujärjestelmän hyväksymisen, jos hyväksymisen edellytykset eivät enää täyty .
Maa- ja metsätalousministeriön asetuksella voidaan antaa tarkempia säännöksiä:
1) elintarvikkeiden kansallisen laatujärjestelmän hyväksymisen hakemisesta, hyväksymisestä ja
hyväksymisen peruuttamisesta;
2) riippumattoman tahon tarkastuksesta, tarkastuksen tulosten raportoinnista ja laatujärjestelmää koskevien
tietojen julkaisemisesta.
53 §
Sikojen valvotut pito-olosuhteet
Ruokavirasto tunnustaa hakemuksesta alkutuotantopaikat ja alkutuotantopaikkojen muodostamat lokerot, jos
ne täyttävät virallisia lihan trikiinitarkastuksia koskevista erityissäännöistä annetussa komission
täytäntöönpanoasetuksessa (EU) 2015/1375 säädetyt sikojen valvottujen pito-olosuhteiden vaatimukset, ja
valvoo vaatimusten täyttymistä niissä. Ruokavirasto voi peruuttaa tunnustamisen, jos tunnustamisen
edellytykset eivät enää täyty .
Ruokavirasto voi määrätä tehtäväksi virallisia lihan trikiinitarkastuksia koskevista erityissäännöistä
annetussa komission täytäntöönpanoasetuksessa (EU) 2015/1375 tarkoitettuja seurantatutkimuksia
valvotuissa pito-olosuhteissa kasvatettujen sikojen trikiinitilanteen selvittämiseksi.
Valtioneuvoston asetuksella voidaan antaa tarkempia säännöksiä valvottujen pito-olosuhteiden vaatimukset
täyttävien alkutuotantopaikkojen ja alkutuotantopaikkojen muodostamien lokeroiden virallisen
tunnustamisen hakemisesta, tunnustamisesta, valvonnasta ja tunnustamisen peruuttamisesta.
8 luku
Nimisuojatuotteiden r ekisteröiminen ja valmistuksesta ilmoittaminen
54 §
Nimisuojatuotteen rekisteröiminen ja valmistuksesta ilmoittaminen
Ruokavirasto käsittelee nimisuojatuotteiden rekisteröintiä koskevat hakemukset.
Ruokavirasto julkaisee 1 momentissa tarkoitetun hakemuksen, järjestää kansallisen vastaväitemenettelyn ja
päättää rekisteröinnin edellytysten täyttymisestä Suomessa. Jos rekisteröinnin edellytykset täyttyvät,
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 24/35Ruokavirasto julkaisee päätöksen ja toimittaa hakemuksen Euroopan komissiolle. Jos hakemuksen
hyväksyminen kuuluu nimisuojatuotteita koskevan Euroopan unionin lainsäädännön mukaan jäsenvaltioille,
hyväksymisestä päättävä viranomainen on Ruokavirasto.
Edellä 1 momentissa tarkoitettu hakemus ja nimisuojaa koskeva päätös annetaan tiedoksi julkisella
kuulutuksella. Julkisesta kuulutuksesta säädetään hallintolaissa.
Rekisteröityä nimisuojatuotetta valmistavan elintarvikealan toimijan on ennen tuotteiden markkinoille
saattamisen aloittamista ilmoitettava tuotteen nimi ja valmistuspaikka 24–27 §:ssä tarkoitetulle
valvontaviranomaiselle. Alkoholituotteiden osalta ei ilmoitusta tarvitse tehdä, jos valvontaviranomainen saa
tiedon muun ilmoituksen yhteydessä. Valmistuksen keskeyttämisestä tai lopettamisesta on ilmoitettava
viivytyksettä valvontaviranomaiselle.
Valtioneuvoston asetuksella voidaan antaa tarkempia säännöksiä:
1) nimisuojatuotteiden rekisteröinnin hakemisesta ja vastaväitemenettelyn järjestämisestä;
2) ilmoitusvelvollisista elintarvikealan toimijoista, ilmoituksissa annettavista tiedoista ja ilmoitusten
antamistavasta.
9 luku
Hallinnolliset pakkokeinot, hallinnolliset sanktiot ja rikosoikeudelliset rangaistukset
55 §
Elintarvikesäännösten vastaisuuden korjaaminen
Valvontaviranomainen voi määrätä toimijan korjaamaan epäkohdan, jos:
1) elintarvike tai elintarvikekontaktimateriaali, elintarvikehuoneisto tai alkutuotantopaikka taikka elintarvike-
tai kontaktimateriaalitoiminta voi aiheuttaa vaaraa ihmisen terveydelle tai ne ovat muutoin
elintarvikesäännösten vastaisia; tai
2) elintarvikkeesta tai elintarvikekontaktimateriaalista annetut tiedot voivat aiheuttaa vaaraa ihmisen
terveydelle tai johtaa kuluttajaa harhaan.
Ruokavirasto voi määrätä 35 §:ssä tarkoitettuja tutkimuksia tekevän laboratorion korjaamaan
elintarvikesäännösten vastaisen toimintansa.
Valvontaviranomainen voi määrätä 52 §:ssä tarkoitetun elintarvikkeiden kansallisen laatujärjestelmän hakijan
korjaamaan epäkohdan, jos laatujärjestelmä on elintarvikesäännösten vastainen.
Elintarvikesäännösten vastaisuus on määrättävä korjattavaksi välittömästi tai valvontaviranomaisen
asettamassa määräajassa.
56 §
Kielto
Valvontaviranomainen voi kieltää elintarvikkeen alkutuotannon, valmistuksen, sisämarkkinakaupan, viennin,
tukkukaupan ja muun jakelun, tarjoilun ja muun luovutuksen sekä käytön elintarvikkeen valmistuksessa, jos
elintarvike tai siitä annetut tiedot, alkutuotantopaikka tai elintarvikehuoneisto tai siellä harjoitettava
elintarviketoiminta on sellaista, että se aiheuttaa tai sen voidaan perustellusta syystä epäillä aiheuttavan
vakavaa vaaraa ihmisen terveydelle tai vaaraa sellaisen elintarvikesäännösten vastaisuuden takia, jota ei
voida poistaa.
Valvontaviranomainen voi kieltää elintarvikekontaktimateriaalin valmistuksen, sisämarkkinakaupan, viennin,
tukkukaupan ja muun jakelun, jos elintarvikekontaktimateriaali tai siitä annettavat tiedot tai
kontaktimateriaalitoiminta ovat sellaiset, että ne aiheuttavat tai niiden voidaan perustellusta syystä epäillä
aiheuttavan vakavaa vaaraa ihmisen terveydelle tai vaaraa sellaisen elintarvikesäännösten vastaisuuden takia,
jota ei voida poistaa.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 25/35Kielto voidaan määrätä väliaikaiseksi asian selvittämisen tai epäkohdan korjaamisen ajaksi. Väliaikainen
kielto on voimassa, kunnes valvontaviranomainen antaa asiassa lopullisen ratkaisunsa. Valvontaviranomaisen
tulee omalta osaltaan huolehtia siitä, että asiassa tarvittavat selvitykset tehdään viivytyksettä.
57 §
Markkinoilta poistaminen ja yleinen tiedottaminen
Valvontaviranomainen voi määrätä toimijan poistamaan elintarvikkeen tai elintarvikekontaktimateriaalin
markkinoilta, jos tämä ei noudata elintarvikelainsäädäntöä koskevista yleisistä periaatteista ja vaatimuksista,
Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä
menettelyistä annetun Euroopan parlamentin ja neuvoston asetuksen (EY) N:o 178/2002 19 artiklassa
säädettyä velvollisuutta poistaa turvallisuutta koskevien elintarvikesäännösten vastainen elintarvike tai
elintarvikekontaktimateriaali markkinoilta.
Valvontaviranomainen voi myös määrätä elintarvikkeen tai elintarvikekontaktimateriaalin poistettavaksi
markkinoilta, jos siitä annettavat tiedot ovat olennaisesti elintarvikesäännösten vastaisia.
Valvontaviranomainen voi toimijan kustannuksella tiedottaa yleisesti turvallisuutta koskevien
elintarvikesäännösten vastaisista elintarvikkeista ja elintarvikekontaktimateriaaleista, jos toimija ei noudata
Euroopan parlamentin ja neuvoston asetuksen (EY) N:o 178/2002 19 artiklassa säädettyä velvollisuutta
ilmoittaa asiasta kuluttajille.
58 §
Haltuunotto
Valvontaviranomainen voi ottaa elintarvikkeen tai elintarvikekontaktimateriaalin haltuunsa, jos se aiheuttaa
tai on syytä epäillä sen aiheuttavan vaaraa ihmisen terveydelle tai jos se on muulla tavalla olennaisesti
elintarvikesäännösten vastainen.
Haltuunotto on suoritettava todistajan läsnä ollessa. Sille, jolta elintarvike tai elintarvikekontaktimateriaali on
otettu haltuun, on annettava todistus, josta ilmenee haltuunoton syy sekä haltuun otettu omaisuus.
Haltuun otettu omaisuus voidaan tarvittaessa säilyttää elintarvikehuoneistossa, alkutuotantopaikassa tai
kontaktimateriaalialan toimijan toimipaikassa sopivalla tavalla merkittynä taikka sinetöidyssä tai muutoin
merkityssä varastotilassa. Omaisuus on sen aiheuttaman vaaran tai muun määräystenvastaisuuden
arvioimiseksi mahdollisesti tarvittavan tutkimuksen ajan pyrittävä säilyttämään siten, ettei sen laatu
heikkene.
59 §
Käyttöä ja hävittämistä koskeva päätös
Valvontaviranomainen päättää, mihin tarkoitukseen elintarvikesäännösten vastaista elintarviketta tai
elintarvikekontaktimateriaalia voidaan käyttää tai mihin tarkoitukseen se voidaan luovuttaa, jos elintarviketta
tai elintarvikekontaktimateriaalia ei voi muuttaa määräysten mukaiseksi.
Valvontaviranomaisen on määrättävä elintarvike tai elintarvikekontaktimateriaali hävitettäväksi, jos sen
käyttö ei ole mahdollista tai jos terveydelliset syyt tai elintarvikesäännökset sitä edellyttävät.
Valvontaviranomaisen on tehtävä 1 ja 2 momentissa tarkoitettu päätös viivytyksettä. Päätöstä tehtäessä on
pyrittävä siihen, että elintarvikealan tai kontaktimateriaalialan toimijan taloudellinen menetys jää
mahdollisimman pieneksi. Valvontaviranomaisen on asetettava kohtuullinen määräaika, jonka kuluessa
toimijan on noudatettava 1 tai 2 momentin mukaista päätöstä.
60 §
Alkutuotantopaikan ja elintarvikehuoneiston hyväksymisen peruuttaminen
Valvontaviranomainen voi peruuttaa tekemänsä alkutuotantopaikan tai elintarvikehuoneiston hyväksymisen
kokonaan tai osittain, jos vaaraa ihmisen terveydelle ei voida muulla tavoin estää.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 26/35Hyväksyminen voidaan peruuttaa, jos alkutuotantopaikka tai elintarvikehuoneisto tai siellä harjoitettava
elintarviketoiminta on olennaisesti elintarvikesäännösten vastaista eikä toimija ole noudattanut
valvontaviranomaisen 55 tai 56 §:n nojalla antamaa määräystä tai kieltoa.
Hyväksyminen voidaan lisäksi peruuttaa, jos toimija ei enää ole 7 §:ssä tarkoitetulla tavalla luotettava ja
peruste, jonka takia toimijaa ei pidetä luotettavana, on luonteeltaan olennainen ja vakava, eikä toimija ole
viranomaisen määräyksestä huolimatta korjannut epäkohtaa.
Hyväksyminen voidaan peruuttaa myös määräajaksi.
61 §
Rekisteröidyn toiminnan keskeyttäminen tai lopettaminen
Valvontaviranomainen voi keskeyttää tai lopettaa rekisteröidyn alkutuotannon, elintarviketoiminnan ja
kontaktimateriaalitoiminnan, jos toiminta on olennaisesti elintarvikesäännösten vastaista eikä toimija ole
noudattanut valvontaviranomaisen 55 tai 56 §:n nojalla antamaa määräystä tai kieltoa.
Toiminta voidaan lisäksi keskeyttää tai lopettaa, jos toimija ei enää ole 7 §:ssä tarkoitetulla tavalla luotettava
ja peruste, jonka takia toimijaa ei pidetä luotettavana, on luonteeltaan olennainen ja vakava eikä toimija ole
viranomaisen määräyksestä huolimatta korjannut epäkohtaa.
Toiminnan keskeyttämistä koskeva päätös on voimassa, kunnes valvontaviranomainen toteaa, että
keskeyttämisen perusteena olleet epäkohdat on korjattu.
62 §
Laboratorion nimeämisen peruuttaminen
Maa- ja metsätalousministeriö voi peruuttaa kansallisen vertailulaboratorion nimeämisen, jos
vertailulaboratorio tai siellä harjoitettu toiminta ei täytä 36 §:ssä tai virallisesta valvonnasta ja muista
virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia,
kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan
parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o
1107/2009, (EU) N:o 1 151/2012, (EU) N:o 652/2014, (EU)2016/429 ja (EU)2016/2031, neuvoston asetusten
(EY) N:o 1/2005 ja (EY) N:o 1099/2009 ja neuvoston direktiivien 98/58/EY , 1999/74/EY , 2007/43/EY ,
2008/1 19/EY  ja 2008/120/EY  muuttamisesta ja Euroopan parlamentin ja neuvoston asetusten (EY) N:o
854/2004 ja (EY) N:o 882/2004, neuvoston direktiivien 89/608/ETY , 89/662/ETY , 90/425/ETY , 91/496/ETY ,
96/23/EY , 96/93/EY  ja 97/78/EY  ja neuvoston päätöksen 92/438/ETY  kumoamisesta annetun Euroopan
parlamentin ja neuvoston asetuksen (EU) 2017/625 100 ja 101 artiklassa säädettyjä vaatimuksia, epäkohta on
olennainen eikä vertailulaboratorio ole maa- ja metsätalousministeriön määräyksestä huolimatta korjannut
puutteita.
Ruokavirasto voi peruuttaa virallisen laboratorion ja nimetyn omavalvontalaboratorion nimeämisen, jos
laboratorio tai siellä harjoitettava toiminta ei täytä 34 tai 36 §:ssä säädettyjä vaatimuksia, epäkohta on
olennainen eikä laboratorio ole Ruokaviraston määräyksestä huolimatta korjannut puutteita. Myös
määräaikainen nimeäminen voidaan peruuttaa.
Ruokavirasto voi peruuttaa nimeämisen myös asian käsittelyn vaatimaksi ajaksi, jos puute nimetyn
laboratorion toiminnassa on sellainen, että se voi vaarantaa tutkimustulosten luotettavuuden.
63 §
Internetsivuston sulkeminen
Ruokavirasto voi määrätä toimijan hallinnoiman tai käyttämän internetsivuston suljettavaksi, jos on ilmeistä,
että sen välityksellä myytäväksi tarjottava elintarvike tai elintarvikekontaktimateriaali tai siitä annetut tiedot
ovat sellaiset, että ne aiheuttavat tai niiden voidaan perustellusta syystä epäillä aiheuttavan vaaraa ihmisen
terveydelle, johtavat kuluttajaa olennaisesti harhaan tai ovat muulla tavalla olennaisesti elintarvikesäännösten
vastaisia. Internetsivustosta on määrättävä suljettavaksi se sivuston osa, jossa tarjotaan myytäväksi mainitulla
tavalla elintarvikesäännösten vastaisia elintarvikkeita tai elintarvikekontaktimateriaaleja. Jos sivuston osan
sulkeminen ei poista elintarvikesäännösten vastaisuutta, on tarvittaessa määrättävä suljettavaksi koko
sivusto. Määräys internetsivuston sulkemisesta voidaan antaa väliaikaisena asian selvittämisen tai epäkohdan
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 27/35korjaamisen ajaksi. Väliaikainen sulkeminen on voimassa, kunnes Ruokavirasto antaa asiassa lopullisen
ratkaisunsa.
64 §
Kiireelliset toimet
Kiireellisissä tapauksissa elintarvikevalvontatehtäviä suorittava kunnan viranhaltija, jolle ei ole siirretty
toimivaltaa hallinnollisten pakkokeinojen käyttöön 27 §:n 3 momentin mukaisesti, on oikeutettu ryhtymään
55, 56, 58 ja 59 §:ssä tarkoitettuihin hallinnollisiin pakkokeinoihin. Viranhaltijan tämän pykälän nojalla
tekemä päätös on viipymättä saatettava kunnan valvontaviranomaisen käsiteltäväksi.
65 §
Ruokaviraston päätös hallinnollisten pakkokeinojen käytöstä
Ruokavirasto päättää yhtä kuntaa laajempaa aluetta koskevien 55–59, 66 ja 67 §:ssä tarkoitettujen
hallinnollisten pakkokeinojen käyttämisestä.
Ruokavirasto voi päättää hallinnollisten pakkokeinojen käyttämisestä myös yhden kunnan alueella, jos se
perustellusta syystä arvioi kunnan toimet riittämättömiksi määräystenvastaisuuden poistamiseksi.
Ruokaviraston on viipymättä ilmoitettava 1 ja 2 momentin nojalla tekemistään päätöksistä asianomaisille
kunnille.
66 §
Markkinoinnin kieltäminen ja oikaisu
Toimivaltainen valvontaviranomainen voi kieltää toimijaa jatkamasta elintarvikesäännösten vastaista
markkinointia taikka uudistamasta sellaista tai siihen rinnastettavaa markkinointia. Kielto voidaan antaa
myös väliaikaisena, jolloin kielto on voimassa, kunnes valvontaviranomainen on antanut asiassa lopullisen
ratkaisunsa.
Jos elintarvikkeen tai elintarvikekontaktimateriaalin markkinoinnissa annetaan tietoja, joista voi aiheutua
vakavaa vaaraa ihmisen terveydelle tai jos markkinointi on olennaisesti totuudenvastaista tai
harhaanjohtavaa, valvontaviranomainen voi 1 momentissa mainittujen toimenpiteiden lisäksi ryhtyä 55–58
§:ssä säädettyihin toimenpiteisiin, kunnes markkinointi on saatettu elintarvikesäännösten mukaiseksi.
Määrätessään 1 momentissa tarkoitetun kiellon valvontaviranomainen voi velvoittaa kiellon saaneen toimijan
määräajassa toimittamaan markkinoinnin oikaisun, jos sitä markkinoinnista aiheutuvien ilmeisten haittojen
vuoksi on pidettävä välttämättömänä. Päätöksessään valvontaviranomainen voi määrätä, että markkinoinnin
oikaisu on toteutettava vastaavassa laajuudessa kuin missä oikaisun kohteena oleva markkinointi on
toteutettu.
67 §
Elintarvikevalvonnan seuraamusmaksu
Toimivaltainen valvontaviranomainen voi määrätä toimijan maksamaan vähintään 300 euron ja enintään
5 000 euron elintarvikevalvonnan seuraamusmaksun, jos toimija:
1) harjoittaa alkutuotantoa, elintarviketoimintaa tai kontaktimateriaalitoimintaa sellaisessa toimipaikassa,
jota ei ole 9 tai 1 1 §:n mukaisesti hyväksytty tai josta ei ole tehty 8, 10 tai 13 §:ssä tarkoitettua ilmoitusta;
2) harjoittaa elintarvikkeiden tai elintarvikekontaktimateriaalien markkinointia elintarvikesäännösten
vastaisella tavalla;
3) ei noudata 12 §:ssä säädettyä velvollisuutta tiedottaa elintarviketoiminnasta liikkuvassa
elintarvikehuoneistossa;
4) ei noudata 14 §:n 1 momentissa säädettyä vaatimusta jäljitettävyydestä;
5) ei noudata 15 §:ssä säädettyä vaatimusta omavalvonnasta;
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 28/356) ei noudata 17 §:ssä säädettyä vakavia vaaroja tai ruokamyrkytyksiä koskevaa ilmoitusvelvollisuutta tai 18
§:ssä säädettyä zoonooseja koskevaa ilmoitusvelvollisuutta; tai
7) ei noudata 34 tai 36 §:ssä laboratoriolle tai siellä harjoitettavalle toiminnalle säädettyjä vaatimuksia.
Seuraamusmaksun suuruutta arvioitaessa on otettava huomioon menettelyn laatu, vahingollisuus ja
toistuvuus. Maksu voidaan jättää määräämättä tai määrätä maksettavaksi vähimmäismäärää pienempänä, jos
tekoa voidaan pitää vähäisenä ja maksun määräämättä jättäminen tai määrääminen vähimmäismäärää
pienempänä on kohtuullista laiminlyönnin laatu, toistuvuus, suunnitelmallisuus ja muut olosuhteet huomioon
ottaen. Seuraamusmaksu määrätään maksettavaksi valtiolle.
Seuraamusmaksua ei saa määrätä sille, jota epäillään samasta teosta esitutkinnassa, syyteharkinnassa tai
tuomioistuimessa vireillä olevassa rikosasiassa tai jolle on samasta teosta annettu lainvoimainen tuomio. Jos
seuraamusmaksu on määrätty luonnolliselle henkilölle tai oikeushenkilölle, samasta teosta ei saa tuomita
tuomioistuimessa rangaistusta.
Seuraamusmaksua ei saa määrätä, jos teosta on kulunut yli vuosi. Seuraamusmaksu vanhenee viiden vuoden
kuluttua seuraamusmaksua koskevan lainvoimaisen ratkaisun antamispäivästä. Seuraamusmaksu raukeaa,
kun maksuvelvollinen luonnollinen henkilö kuolee. Seuraamusmaksun täytäntöönpanosta säädetään sakon
täytäntöönpanosta annetussa laissa.
68 §
Uhkasakko sekä teettämis- ja keskeyttämisuhka
Valvontaviranomainen voi tehostaa tämän lain nojalla annettua määräystä tai kieltoa uhkasakolla tai
teettämis- tai keskeyttämisuhalla. Uhkasakosta sekä teettämis- ja keskeyttämisuhasta säädetään
uhkasakkolaissa (1113/1990) .
Se, joka rikkoo tämän lain nojalla määrättyä, uhkasakolla tehostettua kieltoa tai velvoitetta, voidaan jättää
tuomitsematta rangaistukseen samasta teosta, jos uhkasakko on tuomittu maksettavaksi.
69 §
Elintarvikerikkomus
Joka tahallaan tai huolimattomuudesta
1) valmistaa, vie maasta, pitää kaupan, tarjoilee tai muutoin luovuttaa tai toimittaa elintarviketta tai valmistaa
tai vie maasta elintarvikekontaktimateriaalia, joka ei täytä 6 §:ssä säädettyä vaatimusta tai
2) rikkoo valvontaviranomaisen 55–57, 59 tai 66 §:n nojalla antamaa määräystä tai kieltoa, 58 §:n nojalla
antamaa haltuunottopäätöstä taikka 60 tai 62 §:n nojalla antamaa hyväksymisen tai nimeämisen
peruuttamista taikka 61 §:n nojalla antamaa toiminnan keskeyttämistä tai lopettamista koskevaa päätöstä,
on tuomittava, jollei teosta muualla laissa säädetä ankarampaa rangaistusta, elintarvikerikkomuksesta
sakkoon.
Valvontaviranomainen voi jättää esitutkintaviranomaiselle ilmoittamatta rikkomuksen, jos teko tai
laiminlyönti on vähäinen eikä kyseessä ole niskoittelu viranomaisen kieltoja ja määräyksiä vastaan.
Rikoslaissa (39/1889)  tai 1 momentissa tarkoitettua tekoa koskevassa esitutkinnassa Ruokavirastolle on
varattava tilaisuus tulla kuulluksi. Syyttäjän on varattava Ruokavirastolle tilaisuus lausunnon antamiseen
ennen syyteharkinnan päättymistä. Asiaa tuomioistuimessa suullisesti käsiteltäessä Ruokavirastolla on
läsnäolo- ja puheoikeus.
70 §
Rangaistussäännökset
Rangaistus terveysrikoksesta säädetään rikoslain 44 luvun 1 §:ssä .
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 29/35Rangaistus elintarvikkeen salakuljetuksesta ja sen yrityksestä, lievästä salakuljetuksesta sekä laittomasta
tuontitavaraan ryhtymisestä ja lievästä laittomasta tuontitavaraan ryhtymisestä säädetään rikoslain 46 luvun
4–6 ja 6 a §:ssä.
Rangaistus tämän lain 82 §:ssä tarkoitetun salassapitovelvollisuuden rikkomisesta tuomitaan rikoslain
38 luvun  1 tai 2 §:n mukaan, jollei teko ole rangaistava rikoslain 40 luvun 5 §:n  mukaan tai jollei siitä
muualla laissa säädetä ankarampaa rangaistusta.
10 luku
Maksut
71 §
Valtion viranomaisten suoritteista perittävät maksut
Valtion viranomaisen tämän lain nojalla suorittamista toimenpiteistä peritään maksu, jollei valtion
maksuperustelaissa (150/1992)  muuta säädetä. Maksullisuuden ja maksun määrän perusteista säädetään
mainitussa laissa.
Maa- ja metsätalousministeriön asetuksella voidaan:
1) alentaa pieniä eläinmääriä teurastavien teurastamoiden ja riistan käsittelylaitosten lihantarkastus- ja
valvontamaksuja enintään virallisesta valvonnasta ja muista virallisista toimista, jotka suoritetaan elintarvike-
ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita
koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY)
N:o 999/2001, (EY) N:o 396/2005, (EY) N:o 1069/2009, (EY) N:o 1 107/2009, (EU) N:o 1 151/2012, (EU)
N:o 652/2014, (EU)2016/429 ja (EU)2016/2031, neuvoston asetusten (EY) N:o 1/2005 ja (EY) N:o
1099/2009 ja neuvoston direktiivien 98/58/EY , 1999/74/EY , 2007/43/EY , 2008/1 19/EY  ja 2008/120/EY
muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004,
neuvoston direktiivien 89/608/ETY , 89/662/ETY , 90/425/ETY , 91/496/ETY , 96/23/EY , 96/93/EY  ja
97/78/EY  ja neuvoston päätöksen 92/438/ETY  kumoamisesta annetun Euroopan parlamentin ja neuvoston
asetuksen (EU) 2017/625 liitteen IV  II luvussa säädetylle tasolle;
2) antaa tarkempia säännöksiä Euroopan parlamentin ja neuvoston asetuksen (EU) 2017/625 79–82 artiklassa
edellytetyistä kansallisista järjestelyistä ja maksujen suuruuden määräämisestä.
72 §
Kunnan suorittamasta elintarvikevalvonnasta vuosittain perittävä valvonnan perusmaksu
Kunta perii vuosittain 150 euron suuruisen valvonnan perusmaksun suunnitelmallisen elintarvikevalvonnan
piirissä olevalta valvontakohteelta, joka harjoittaa:
1) itujen alkutuotantoa 9 §:ssä tarkoitetussa hyväksytyssä itujen alkutuotantopaikassa;
2) 10 §:ssä tarkoitettua rekisteröityä elintarviketoimintaa;
3) elintarviketoimintaa 1 1 §:ssä tarkoitetussa hyväksytyssä elintarvikehuoneistossa;
4) 13 §:ssä tarkoitettua rekisteröityä elintarvikekontaktimateriaalitoimintaa.
Edellä 1 momentissa tarkoitettua valvonnan perusmaksua ei peritä yleishyödylliseltä yhteisöltä eikä
kyläkaupalta. Valvonnan perusmaksua ei peritä myöskään toimijalta, joka harjoittaa eläinperäisiä
elintarvikkeita koskevista erityisistä hygieniasäännöistä annetun Euroopan parlamentin ja neuvoston
asetuksen (EY) N:o 853/2004 1 artiklan 3 kohdan e alakohdassa ja 10 artiklassa sekä lihantuotantoa
koskevan virallisen valvonnan suorittamista sekä elävien simpukoiden tuotanto- ja uudelleensijoitusalueita
koskevista erityissäännöistä Euroopan parlamentin ja neuvoston asetuksen (EU) 2017/625 mukaisesti
annetun komission delegoidun asetuksen (EU) 2019/624 12 artiklan 1 kohdan a alakohdassa tarkoitettua
toimintaa.
Jos toimijan yhdessä toimipaikassa harjoittama toiminta sisältää useita 1 momentissa tarkoitettuja toimintoja,
valvonnan perusmaksu peritään vain yhden kerran.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 30/35Valvonnan perusmaksu peritään kalenterivuoden alussa. Valvontakohteelta, joka lisätään kesken
kalenterivuotta suunnitelmallisen valvonnan piiriin, ei peritä valvonnan perusmaksua kyseiseltä
kalenterivuodelta. Jos toimija tekee ilmoituksen toiminnan lopettamisesta kesken kalenterivuotta, valvonnan
perusmaksun periminen päättyy seuraavan kalenterivuoden alusta.
73 §
Kunnan suorittamasta elintarvikevalvonnasta perittävät muut maksut
Edellä 72 §:ssä säädetyn vuosittaisen perusmaksun lisäksi kunta perii valvontakohteelta hyväksymänsä
taksan mukaisen maksun:
1) 10 ja 13 §:ssä tarkoitettujen rekisteröintiä koskevien ilmoitusten sekä 9 ja 1 1 §:ssä tarkoitettujen
hyväksymistä koskevien hakemusten ja ilmoitusten käsittelystä;
2) kunnan valvontasuunnitelmaan sisältyvästä 72 §:n 1 momentissa tarkoitettua toimintaa koskevasta
tarkastuksesta ja näytteiden tutkimisesta;
3) 40 §:n 1 momentissa tarkoitetun kehotuksen noudattamisen valvomiseksi tehdystä tarkastuksesta;
4) elintarvikesäännösten noudattamatta jättämiseen perustuvien 9 luvussa tarkoitettujen hallinnollisten
pakkokeinojen ja sanktioiden noudattamisen valvomiseksi tehdyistä tarkastuksista;
5) Euroopan unionin ulkopuolelle elintarvikkeita vievän toimijan 51 §:n 1 momentissa tarkoitetusta
valvonnasta sekä mainitun pykälän 2 momentissa tarkoitetusta vientitodistuksesta.
Kunta perii elintarvikealan toimijalta hyväksymänsä taksan mukaisen maksun 27 §:n 4 momentin 5 kohdan
tarkoittamasta alkuperätilalla tai muualla teurastamon ulkopuolella tehtävästä ante mortem -tarkastuksesta.
Kunta määrää 1 momentissa tarkoitetut maksut siten, että niiden suuruus vastaa enintään toimenpiteestä
aiheutuneita kustannuksia, jollei virallisesta valvonnasta ja muista virallisista toimista, jotka suoritetaan
elintarvike- ja rehulainsäädännön ja eläinten terveyttä ja hyvinvointia, kasvien terveyttä ja
kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja
neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1 107/2009,
(EU) N:o 1 151/2012, (EU) N:o 652/2014, (EU)2016/429 ja (EU)2016/2031, neuvoston asetusten (EY) N:o
1/2005 ja (EY) N:o 1099/2009 ja neuvoston direktiivien 98/58/EY , 1999/74/EY , 2007/43/EY , 2008/1 19/EY  ja
2008/120/EY  muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o
882/2004, neuvoston direktiivien 89/608/ETY , 89/662/ETY , 90/425/ETY , 91/496/ETY , 96/23/EY , 96/93/EY
ja 97/78/EY  ja neuvoston päätöksen 92/438/ETY  kumoamisesta annetun Euroopan parlamentin ja neuvoston
asetuksen (EU) 2017/625 79–82 artiklasta muuta johdu.
Valtio korvaa kunnille aiheutuneet kustannukset sellaisista Ruokaviraston kuntien toimeenpantaviksi
ohjaamista elintarvikevalvonnan tarkastuksista, näytteenotoista, tutkimuksista ja selvityksistä, jotka tässä
laissa säädetään Ruokaviraston tehtäviksi tai jotka liittyvät säädösten tai Ruokaviraston ohjeiden
valmisteluun.
74 §
Maksujen perintä ilman tuomiota tai päätöstä sekä viivästyskorko
Tässä luvussa tarkoitetut maksut ovat suoraan ulosottokelpoisia. Niiden perinnästä säädetään verojen ja
maksujen täytäntöönpanosta annetussa laissa (706/2007) .
Jos toimenpiteestä määrättyä maksua ei ole suoritettu eräpäivänä, viivästyneelle määrälle saadaan periä
vuotuista viivästyskorkoa korkolain (633/1982) 4 §:n  1 momentissa tarkoitetun korkokannan mukaan.
Eräpäivä voi olla aikaisintaan kahden viikon kuluttua maksun määräytymisen perusteena olevan
toimenpiteen suorittamisesta. Viivästyskoron sijasta viranomainen voi periä viiden euron suuruisen
viivästysmaksun, jos viivästyskoron määrä jää tätä pienemmäksi.
Jos maksu palautetaan maksuunpanon oikaisun tai muutoksenhaun johdosta, palautettavalle maksulle
maksetaan veronkantolain (11/2018) 37 §:ssä  säädetty hyvityskorko maksupäivästä takaisinmaksupäivään.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 31/3511 luku
Muutoksenhaku
75 §
Muutoksenhaku valtion ja kunnan viranomaisen päätökseen
Valtion viranomaisen päätökseen, lukuun ottamatta 1 1, 20, 52, 55–63 ja 65–67 §:ssä tarkoitettuja päätöksiä,
saa vaatia oikaisua. Oikaisuvaatimuksesta säädetään hallintolaissa. Edellä 42 §:ssä tarkoitettuun kirjalliseen
lihantarkastuspäätökseen saa vaatia oikaisua 14 päivän kuluessa päätöksen tiedoksisaannista Ruokavirastolta.
Kunnan toimielimen päätökseen, lukuun ottamatta 9, 1 1, 55–61, 66 ja 67 §:ssä tarkoitettuja päätöksiä, ja
kunnan viranhaltijan muuhun kuin 64 §:ssä tarkoitettuun päätökseen saa vaatia oikaisua kunnan tämän lain
mukaisia tehtäviä hoitavalta toimielimeltä. Oikaisuvaatimukseen sovelletaan, mitä hallintolain 7 a luvussa
säädetään oikaisuvaatimuksesta.
Muutoksenhausta hallintotuomioistuimeen säädetään oikeudenkäynnistä hallintoasioissa annetussa laissa
(808/2019) . Kunnan viranhaltijan 64 §:ssä tarkoitettuun päätökseen ei saa hakea muutosta valittamalla.
Muutoksenhakuun, joka koskee kunnallista valvontasuunnitelmaa, sovelletaan kuitenkin, mitä kuntalaissa
(410/2015)  säädetään.
Muutoksenhaussa Tullin tämän lain nojalla tekemään päätökseen sovelletaan, mitä oikeudenkäynnistä
hallintoasioissa annetussa laissa säädetään.
76 §
Muutoksenhaku viranomaisen määräämään maksuun
Muutoksenhausta valtion viranomaisen määräämään maksuun säädetään valtion maksuperustelaissa.
Kunnan 72 ja 73 §:ssä tarkoitettua maksua koskevaan päätökseen saa vaatia oikaisua soveltaen, mitä
hallintolain 7 a luvussa säädetään. Edellä 72 §:ssä tarkoitettuun valvonnan perusmaksuun saa vaatia oikaisua
kunnalta, jos:
1) perusmaksu on peritty aiheettomasti;
2) perusmaksu on maksuvelvollisen sitä aiheuttamatta jäänyt määräämättä.
Oikaisu voidaan 2 momentin 1 kohdassa tarkoitetussa tapauksessa tehdä kolmen vuoden kuluessa maksun
määräämistä seuraavan kalenterivuoden alusta ja 2 kohdassa tarkoitetussa tapauksessa vuoden kuluessa sitä
seuraavan kalenterivuoden alusta, jolloin maksu määrättiin tai olisi pitänyt määrätä.
Muutoksenhakuun, joka koskee kunnallisia maksuja koskevaa taksaa, sovelletaan kuitenkin, mitä kuntalaissa
säädetään.
77 §
Valvontaviranomaisen muutoksenhakuoikeus
Ruokavirastolla on oikeus hakea muutosta hallinto-oikeuden päätökseen, jolla hallinto-oikeus on kumonnut
kunnan toimielimen muutoin kuin oikaisuvaatimuksen johdosta tekemän päätöksen tai muuttanut sitä.
Ruokaviraston valitusoikeus ei kuitenkaan koske kunnallista valvontasuunnitelmaa tai kunnallisia maksuja
koskevaa taksaa koskevaa hallinto-oikeuden päätöstä.
78 §
Täytäntöönpano
Edellä 9 luvussa tarkoitetussa muussa kuin 67 §:ssä tarkoitetussa elintarvikevalvonnan seuraamusmaksua
koskevassa päätöksessä voidaan määrätä, että päätöstä on noudatettava ennen kuin se on saanut lainvoiman
tai ennen kuin oikaisuvaatimusta on käsitelty , jollei valitusviranomainen tai vastaavasti oikaisuvaatimuksen
käsittelevä viranomainen toisin määrää. Oikaisuvaatimus ja valitus on käsiteltävä viivytyksettä.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 32/35Edellä 19 §:n 5 momentissa tarkoitettua hygieniapassin peruuttamista koskevaa päätöstä on valituksesta
huolimatta noudatettava, jollei Ruokavirasto tai valitusviranomainen toisin määrää.
Edellä 42 §:ssä tarkoitettua kirjallista lihantarkastuspäätöstä on oikaisuvaatimuksesta ja valituksesta
huolimatta noudatettava, jollei Ruokavirasto tai valitusviranomainen toisin määrää.
12 luku
Rekisterit
79 §
Rekisterit
Ruokavirasto, aluehallintovirastot ja kunnat pitävät yhdessä valvonnan ohjausta ja kehittämistä sekä
suorittamaansa valvontaa varten valtakunnallista rekisteriä:
1) 8 §:ssä tarkoitetusta rekisteröidystä alkutuotannosta ja 9 §:ssä tarkoitetuista hyväksytyistä
alkutuotantopaikoista;
2) 10 §:ssä tarkoitetusta rekisteröidystä elintarviketoiminnasta ja 1 1 §:ssä tarkoitetuista hyväksytyistä
elintarvikehuoneistoista;
3) 13 §:ssä tarkoitetusta rekisteröidystä kontaktimateriaalitoiminnasta;
4) 34 §:ssä tarkoitetuista virallisista laboratorioista ja nimetyistä omavalvontalaboratorioista.
Ruokavirasto, aluehallintovirastot ja kunnat ovat 1 momentissa tarkoitetun rekisterin luonnollisten
henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin
95/46/EY  kumoamisesta (yleinen tietosusoja-asetus) annetun Euroopan parlamentin ja neuvoston asetuksen
(EU) 2016/679 26 artiklassa tarkoitettuja yhteisrekisterinpitäjiä. Ruokavirasto, aluehallintovirastot ja kunnat
käyttävät ja pitävät rekisteriä ajan tasalla tässä laissa säädettyjen tehtäviensä edellyttämässä laajuudessa.
Ruokavirasto vastaa rekisterin toimivuuteen liittyvien tietojärjestelmien ylläpidosta ja kehittämisestä.
Muilla tässä laissa tarkoitetuilla valvontaviranomaisilla on oikeus käyttää 1 momentissa tarkoitetun rekisterin
rekisteritietoja säädettyjen tehtäviensä edellyttämässä laajuudessa.
Ruokavirasto pitää valvonnan ohjausta ja kehittämistä sekä suorittamista varten valtakunnallista rekisteriä:
1) 20 §:n 1 momentissa tarkoitetuista hygieniapassitestaajista sekä henkilöistä, jotka ovat osallistuneet
hygieniapassitestiin;
2) 33 §:ssä tarkoitetuista toimeksiannon saaneista elimistä;
3) ruokamyrkytystapausten selvittämiseen ja zoonoosien seurantaan ja valvontaan liittyvistä seikoista 36 §:n
5 momentissa ja 47 §:ssä tarkoitettujen ilmoitusten perusteella;
4) 53 §:ssä tarkoitetuista Ruokaviraston tunnustamista alkutuotantopaikoista ja lokeroista sekä lokeroihin
kuuluvista alkutuotantopaikoista, jotka Ruokavirasto on tunnustanut täyttävän sikojen valvottujen pito-
olosuhteiden vaatimukset;
5) eläinperäisiä elintarvikkeita koskevista erityisistä hygieniasäännöistä annetun Euroopan parlamentin ja
neuvoston asetuksen (EY) N:o 853/2004 liitteen III IV  jakson I luvun mukaisen metsästäjien terveys- ja
hygieniakoulutuksen suorittaneista henkilöistä;
6) 24 §:n 2 momentin 4 kohdassa tarkoitetuista Ruokaviraston nimeämistä muista kuin Ruokaviraston tai
kunnan palveluksessa olevista eläinlääkäreistä.
Sosiaali- ja terveysalan lupa- ja valvontavirasto pitää rekisteriä alkoholijuomien myyntipaikoista sekä
alkoholijuomien valmistus- ja varastointipaikoista.
Edellä 1 ja 4 momentissa tarkoitetut rekisterit ovat osa maaseutuelinkeinohallinnon tietojärjestelmästä
annetussa laissa (284/2008)  tarkoitettua maaseutuelinkeinohallinnon tietojärjestelmää.
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 33/35L maaseutuelinkeinohallinnon tietojärjestelmästä 284/2008  on kumottu L:lla ruokahallinnon tietovarannosta
560/2021 .
80 §
Rekistereihin merkittävät tiedot
Edellä 79 §:ssä tarkoitettuihin rekistereihin merkitään:
1) valvontakohteiden tunnistetiedot ja toiminnot;
2) 53 §:n mukaisesti tunnustettujen alkutuotantopaikkojen, lokeroiden ja lokeroihin kuuluvien
alkutuotantopaikkojen tunnistetiedot;
3) suunnitellut ja suoritetut valvontatoimenpiteet;
4) virallisista laboratorioista ja nimetyistä omavalvontalaboratorioista arvioinnin piirissä olevat
määritysmenetelmät sekä tutkimuksista vastaavien henkilöiden nimet;
5) muut kuin 1–4 kohdassa tarkoitetut elintarvikesäännösten mukaiset valvonnan kannalta tarpeelliset tiedot.
Edellä 1 momentissa tarkoitettuja tunnistetietoja ovat toimijan nimi, osoite, yritys- ja yhteisötunnus tai sen
puuttuessa henkilötunnus sekä valvontakohteen nimi ja osoite. Henkilön tunnistetiedot poistetaan
rekisteristä, kun niitä ei enää tarvita.
Ruokavirasto julkaisee virallisista laboratorioista ja nimetyistä omavalvontalaboratorioista luettelon, josta 1
momentin 4 kohdassa tarkoitetut tiedot ilmenevät.
Hygieniapassitestaajista rekisteriin merkitään testaajan nimi, henkilötunnus ja yhteystiedot. Henkilöistä,
jotka osallistuvat hygieniapassitesteihin, rekisteriin merkitään henkilön nimi ja henkilötunnus sekä
hygieniapassitestaajan nimi, testipaikan osoite ja testin suorittamispäivämäärä. Henkilöistä, joille testaaja on
myöntänyt hygieniapassin, rekisteriin merkitään lisäksi hygieniapassin myöntämispäivämäärä.
13 luku
Erinäiset säännökset
81 §
Rikkomuksista ilmoittajan henkilöllisyyden suojaaminen
Jos virallisesta valvonnasta ja muista virallisista toimista, jotka suoritetaan elintarvike- ja rehulainsäädännön
ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen
soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY)
N:o 396/2005, (EY) N:o 1069/2009, (EY) N:o 1 107/2009, (EU) N:o 1 151/2012, (EU) N:o 652/2014,
(EU)2016/429 ja (EU)2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston
direktiivien 98/58/EY , 1999/74/EY , 2007/43/EY , 2008/1 19/EY  ja 2008/120/EY  muuttamisesta ja Euroopan
parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien
89/608/ETY , 89/662/ETY , 90/425/ETY , 91/496/ETY , 96/23/EY , 96/93/EY  ja 97/78/EY  ja neuvoston
päätöksen 92/438/ETY  kumoamisesta annetun Euroopan parlamentin ja neuvoston asetuksen (EU)
2017/625 140 artiklassa tarkoitetun säännösten rikkomista koskevan ilmoituksen valvontaviranomaiselle on
tehnyt luonnollinen henkilö, hänen henkilöllisyytensä on pidettävä salassa, jos henkilöllisyyden
paljastamisesta voidaan olosuhteiden perusteella arvioida aiheutuvan hänelle haittaa.
82 §
Salassa pidettävät tiedot
Valvonnassa saatuja tietoja koskevasta salassapitovelvollisuudesta säädetään viranomaisten toiminnan
julkisuudesta annetussa laissa.
83 §
Virka-apu
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 34/35Valvontaviranomaisten on annettava toisilleen pyynnöstä virka-apua niiden tässä laissa säädettyjen tehtävien
suorittamiseksi.
Poliisin on annettava valvontaviranomaisille näiden pyynnöstä virka-apua elintarvikesäännösten mukaisten
tehtävien suorittamisessa.
Valvontaviranomaisten on annettava jätelain (646/201 1) mukaiselle valvontaviranomaiselle pyynnöstä virka-
apua mainitun lain 1 18 a §:ssä tarkoitetun elintarvikejätettä koskevan kirjanpitovelvollisuuden valvonnassa.
(15.7.2021/718)
84 §
Valtionosuus
Kunnan tämän lain nojalla järjestämään toimintaan sovelletaan kunnan peruspalvelujen valtionosuudesta
annettua lakia (1704/2009) , jollei laissa toisin säädetä.
L kunnan peruspalvelujen valtionosuudesta 1704/2009  on kumottu L:lla 618/2021 , joka on voimassa
1.1.2023 alkaen. Ks. 1.1.2023 alkaen L  kunnan peruspalvelujen valtionosuudesta 618/2021 .
85 §
Koneellinen allekirjoitus
Automaattisen tietojenkäsittelyn avulla tehty tämän lain mukainen päätös sekä asiaan liittyvät asiakirjat
voidaan allekirjoittaa koneellisesti.
14 luku
Voimaantulo- ja siirtymäsäännökset
86 §
Voimaantulo
Tämä laki tulee voimaan 21 päivänä huhtikuuta 2021.
Tällä lailla kumotaan elintarvikelaki (23/2006) , jäljempänä kumottu laki . Jos muualla lainsäädännössä
viitataan kumottuun lakiin, tämän lain voimaan tultua viittauksen on katsottava tarkoittavan tämän lain
vastaavaa säännöstä.
Kumotun lain nojalla annetut säädökset jäävät voimaan.
87 §
Siirtymäsäännökset
Mitä 72 §:ssä säädetään kunnan suorittamasta elintarvikevalvonnasta vuosittain perittävästä valvonnan
perusmaksusta, sovelletaan 1 päivästä tammikuuta 2022.
Kumotun lain sekä sitä edeltäneen elintarvikelain (361/1995)  ja terveydensuojelulain nojalla hyväksytyt tai
ilmoitetut elintarvikehuoneistot ja alkutuotantopaikat sekä eläimistä saatavien elintarvikkeiden
elintarvikehygieniasta annetun lain (1195/1996)  nojalla rekisteröidyt alkutuotantopaikat saavat ilman eri
hyväksyntää tai ilmoitusta jatkaa toimintaansa.
Sen, joka tämän lain voimaan tullessa on kelpoinen elintarvikevalvonnan tehtävään, katsotaan täyttävän
tämän lain mukaiset vastaavaa tehtävää koskevat pätevyysvaatimukset.
HE 3/2021 , MmVM 1/2021, EV  24/2021
Muutossäädösten voimaantulo ja soveltaminen:
15.7.2021/718:
Tämä laki tulee voimaan 19 päivänä heinäkuuta 2021.
HE 40/2021 , TaVL 20/2021, HaVL  22/2021, PeVL  24/2021, YmVM 3/2021, EV  112/2021
Finlex  › Lainsäädäntö  › Ajantasainen lainsäädäntö  › Vuosi 2021  › 9.4.2021/297
1/12/23, 3:21 PM Elintarvikelaki 297/2021 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2021/20210297 35/35Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.